ΣΥΡΙΖΑ για Ικαρία: Πού ήταν η ΕΛΑΣ κατά την κορονοσυγκέντρωση του πρωθυπουργού;\nΕρώτηση 54 βουλευτών του ΣΥΡΙΖΑ προς τον κ. Χρυσοχοΐδη, αναφορικά με την παρουσία της αστυνομίας κατά το "κορονογλέντι" του πρωθυπουργού κάνει λόγο για ασυλία των κυβερνητικών απέναντι στον νόμο.\nnews247 09 Φεβρουαρίου 2021 13:41\nΕρώτηση προς τον υπουργό Προστασίας του Πολίτη, Μιχάλη Χρυσοχοΐδη, με θέμα "Πού ήταν η ΕΛ.ΑΣ. κατά την παράνομη κορονοσυγκέντρωση του κ. Πρωθυπουργού και πλήθους κυβερνητικών στελεχών σε σπίτι Βουλευτού ΝΔ στην Ικαρία το Σάββατο, 06.02.2021;", κατέθεσαν στη Βουλή 54 βουλευτές του ΣΥΡΙΖΑ-ΠΣ, μετά και το βίντεο που ήρθε στην δημοσιότητα από το NEWS 24/7.\nΕνώ η πανδημία στη χώρα μας άρχισε να εμφανίζει έξαρση και τα υγειονομικά μέτρα αυστηροποιούνταν πανελληνίως με απαγόρευση κυκλοφορίας για το Σαββατοκύριακο ακόμη και στην Αθήνα μετά τις 18:00 το απόγευμα.\nΕνώ μόνο το Σάββατο, 06.02.2021, διενεργήθηκαν 72.968 έλεγχοι από της ΕΛ.ΑΣ. για τα μέτρα του COVID-19 και βεβαιώθηκαν συνολικά πρόστιμα ύψους 683.850 Ευρώ, σύμφωνα με την Εθνική Αρχή Διαφάνειας, αν και στη βάση μιας αμφιβόλου νομιμότητας ΚΥΑ με αναδρομική ισχύ.\nΟι συναθροίσεις / Δημόσιες ή κοινωνικές εκδηλώσεις ανεξαρτήτως χώρου, ιδιωτικού ή δημόσιου, εσωτερικού ή εξωτερικού, με την επιφύλαξη των δημόσιων υπαίθριων συναθροίσεων του άρθρου 11 του Συντάγματος και του ν. 4703/2020 (Α’ 131) έχουν ΑΝΑΣΤΑΛΕΙ πλήρως, σε όλη την Επικράτεια, ανεξαρτήτως επιπέδου επιτήρησης και ΑΝΕΞΑΡΤΗΤΩΣ αριθμού συμμετεχόντων.\nΣτο φως της δημοσιότητας ήρθαν εικόνες και βίντεο του Πρωθυπουργού, στελεχών της Κυβέρνησης αλλά και πολυπληθούς κουστωδίας τους να παραβιάζουν πρόδηλα τα μέτρα κατά της πανδημίας. Πέρα και πάνω από τα όποια τυχόν καθήκοντα θα μπορούσε να επιβάλει μια «επίσκεψη στα ακριτικά νησιά Φούρνοι, Θύμαινα και Ικαρία για την πορεία των εμβολιασμών», ο Πρωθυπουργός μαζί με Υπουργούς, Γενικούς Γραμματείς και δεκάδες άλλα άτομα βρέθηκαν να γευματίζουν στην οικία του Βουλευτή της Νέας Δημοκρατίας Χρ. Στεφανάδη στον Εύδηλο Ικαρίας.\nΕφήρμοσε η ΕΛ.ΑΣ. ισότιμα το νόμο, ελέγχοντας την ως άνω απολύτως απαγορευμένη και παράνομη κοινωνική εκδήλωση/συνάθροιση στον Εύδηλο Ικαρίας, στην οικία του Βουλευτή ΝΔ, Χρ. Στεφανάδη και βεβαιώνοντας κατά περίπτωση τα προβλεπόμενα πρόστιμα στα κυβερνητικά στελέχη ή τους παρείχε ασυλία απ’ τον νόμο;\nΠοιος ο συνολικός αριθμός των ατόμων της κυβερνητικής αποστολής, δηλαδή κυβερνητικών στελεχών αλλά και του προσωπικού της ασφάλειάς τους από την ΕΛ.ΑΣ., που μετέβησαν μαζικά από την Αττική των εκατοντάδων κρουσμάτων COVID-19 στα ανωτέρω ακριτικά νησιά με ελάχιστα κρούσματα, διακινδυνεύοντας έτσι ενδεχόμενα την υγεία των κατοίκων;\nΠοιος ο συνολικός αριθμός των ατόμων που παρευρέθηκαν στην παράνομη κοινωνική εκδήλωση/συνάθροιση στην οικία του Βουλευτή ΝΔ, κου Στεφανάδη και ποιος ο συνολικός αριθμός των προστίμων που επιβλήθηκαν; Πόσοι εξ αυτών ανήκουν στην ασφάλεια των κυβερνητικών στελεχών, με αποτέλεσμα να εκτέθηκαν πιθανά στο κίνδυνο του COVID-19, λόγω της κυβερνητικής ανευθυνότητας;\nΚαθώς ο Πρωθυπουργός, τα Κυβερνητικά στελέχη, ο διοργανωτής Βουλευτής ΝΔ και οι λοιποί παριστάμενοι μάλλον δεν θα καταβάλλουν οικειοθελώς λόγω ευθιξίας τα πρόστιμα που οφείλουν στο Δημόσιο Ταμείο, σε ποιες ενέργειες σκοπεύει να προβεί η ΕΛ.ΑΣ. για τη διασφάλιση της τήρησης του νόμου στο πλαίσιο των αρμοδιοτήτων της;\nΠΕΡΙΣΣΟΤΕΡΑ: ΣΥ.ΡΙΖ.Α., Ικαρία, Αστυνομία, Μιχάλης Χρυσοχοΐδης


Συγκέντρωση σχολικών ειδών το Σάββατο 18/9 στο Μαρούσι | XΤΥΠΟΣ online\nΑρχική Δήμοι Αττικής Δήμος Αμαρουσίου Συγκέντρωση σχολικών ειδών το Σάββατο 18/9 στο Μαρούσι\nΟ Δήμος Αμαρουσίου συμμετέχει στη δράση του «Όλοι Μαζί Μπορούμε» για τη συγκέντρωση σχολικών ειδών, ενόψει της νέας σχολικής χρονιάς.\nΤο Σάββατο 18 Σεπτεμβρίου 2021 από τις 10:00-14:00, στο Δημαρχείο Αμαρουσίου (Βασ. Σοφίας 9 & Δ. Μόσχα), όπου θα συγκεντρωθούν για τους/τις μαθητές/τριες της πόλης σχολικά είδη, όπως τσάντες, τετράδια, μολύβια και στυλό.\nΤα σχολικά είδη που θα προσφερθούν θα πρέπει να είναι καινούργια ή μεταχειρισμένα σε αρίστη κατάσταση, έτοιμα να χρησιμοποιηθούν.\nΟι Κοινωνικές Υπηρεσίες του Δήμου Αμαρουσίου θα αναλάβουν τη διανομή των σχολικών ειδών που θα συγκεντρωθούν με κοινωνικά κριτήρια.\nΠερισσότερες πληροφορίες στο τηλ.: 213-2038354.\nΠροηγούμενο άρθροΜεγάλη συμμετοχή στο 1ο Σεμινάριο Α’ Βοηθειών στην Κατασκήνωση Αγίου Ανδρέα\nΕπόμενο άρθροΜε νέους φωτεινούς σηματοδότες εξοπλίστηκε ο Δήμος Φυλής


Επιστρέφει εισφορές ο ΕΦΚΑ - Ποιοι θα δουν λεφτά στους λογαριασμούς τους | iliaoikonomia\nΕπιστρέφει εισφορές ο ΕΦΚΑ - Ποιοι θα δουν λεφτά στους λογαριασμούς τους\nΠέμ, 12/27/2018 - 19:39\nΞεµπλοκάρουν αιτήσεις επιστροφής αχρεωστήτως καταβληθεισών εισφορών που έχουν υποβληθεί πριν από την 31η ∆εκεµβρίου 2016 στα πρώην Ταµεία και εκκρεµούν. Ο ΕΦΚΑ εξέδωσε οδηγίες για τη διαδικασία συµψηφισµού και επιστροφής εισφορών οι οποίες καταβλήθηκαν από ελεύθερους επαγγελµατίες, αυτοαπασχολούµενους και αγρότες αχρεωστήτως -δηλαδή χωρίς να υπάρχει υποχρέωση- έως 31/12/2016. Τα ποσά εισφορών που πληρώθηκαν πριν από το 2016 χωρίς να υπάρχει νοµοθετική υποχρέωση θα µεταφερθούν τώρα και θα πιστωθούν στην οικονοµική µερίδα του δικαιούχου στον ΕΦΚΑ ώστε να λαµβάνονται υπόψη κατά την εξόφληση εισφορών και την αµέσως επόµενη ετήσια εκκαθάριση. Αν οι δικαιούχοι έχουν υπαχθεί σε ρύθµιση οφειλών, της οποίας οι όροι τηρούνται, το προς επιστροφή χρηµατικό ποσό συµψηφίζεται µε τις τρέχουσες δόσεις.\nΗ διαδικασία ακολουθεί τα εξής βήµατα:\nΕάν ο αιτών έχει πραγµατοποιήσει χρόνο ασφάλισης στον ΕΦΚΑ µετά την 1η/1/2017, πραγµατοποιείται ασφαλιστικός και οικονοµικός έλεγχος προκειµένου να προκύψει αν έχουν καταβληθεί ποσά αχρεωστήτως, αφού συµψηφιστούν µε ενδεχόµενα καθυστερούµενες οφειλές, βεβαιωµένες ή ρυθµισµένες. Επισηµαίνεται ότι ως αχρεωστήτως καταβληθείσες εισφορές νοούνται τα χρηµατικά ποσά που καταβάλλονται στον ΕΦΚΑ για οποιαδήποτε αιτία και για τα οποία, βάσει της κείµενης νοµοθεσίας, δεν προκύπτει υποχρέωση καταβολής τους. Προσοχή, δεν θεωρούνται αχρεωστήτως καταβληθείσες εισφορές χρηµατικά ποσά που έχουν καταβληθεί σε περιπτώσεις που προκύπτει ακύρωση χρόνου ασφάλισης λόγω δόλιας ή εικονικής ασφάλισης.\nΕκδίδεται σχετική διοικητική πράξη συµψηφισµού αχρεωστήτως καταβληθέντος ποσού.\nΚαταχωρίζεται το προς επιστροφή ποσό µε ηµεροµηνία αναγγελίας πίστωσης την ηµεροµηνία της απόφασης, προκειµένου να λαµβάνεται υπόψη κατά την εξόφληση οφειλόµενων εισφορών και την ετήσια εκκαθαριστική διαδικασία.\nΟι ενδιαφερόµενοι ασφαλισµένοι µπορούν να παρακολουθούν τη συµψηφιστική διαδικασία (εξόφληση, εκκαθάριση) στις ηλεκτρονικές υπηρεσίες του ΕΦΚΑ (www.efka.gov.gr). Το ποσό συµψηφίζεται µε οφειλόµενες εισφορές και λαµβάνεται υπόψη κατά τη διαδικασία ετήσιας εκκαθάρισης προκειµένου να εξαχθεί το τελικό ετήσιο αποτέλεσµα, που µπορεί να είναι µηδενικό, πιστωτικό ή χρεωστικό. Το τυχόν πιστωτικό υπόλοιπο συµψηφίζεται:\nµε βεβαιωµένες οφειλές στο ΚΕΑΟ ή\nµε τρέχουσες δόσεις ρύθµισης που βρίσκεται σε ισχύ.\nΕάν δεν υφίστανται βεβαιωµένες οφειλές ή τρέχουσα ρύθµιση, συµψηφίζεται µε τρέχουσες εισφορές επόµενων µηνών, εφόσον υποβληθεί αίτηµα, εντός ορισµένης προθεσµίας. Αν δεν έχει υποβληθεί αίτηµα, το ποσό επιστρέφεται άτοκα στους δικαιούχους µε πίστωση τραπεζικού λογαριασµού. Υπενθυµίζεται πως οι παράλληλα απασχολούµενοι (π.χ. µπλοκάκια κ.λπ.), για τους οποίους η εκκαθάριση ολοκληρώθηκε τον Νοέµβριο και έδειξε πιστωτικό υπόλοιπο, έχουν περιθώριο έως τη ∆ευτέρα 31 ∆εκεµβρίου προκειµένου να υποβάλουν αίτηση στον ιστότοπο του ΕΦΚΑ, αν θέλουν το ποσό του πιστωτικού υπολοίπου να παραµείνει στον λογαριασµό τους και να συµψηφιστεί µε εισφορές επόµενων µηνών. Οσοι δεν υποβάλουν αίτηση θα λάβουν το ποσό εφάπαξ στον λογαριασµό τους.\nΑ2 Ηλείας: Τεχνικός και γεν. αρχηγός ανέλαβαν στην ΑΕ Πηνείας


Ανεξάρτητη Ενωτική Κίνηση ΕΔΣΝΑ: Να σε κάψω Γιάννη , να σε αλείψω λάδι..\nΝα σε κάψω Γιάννη , να σε αλείψω λάδι..\nΞεπερνάει κάθε όριο η δημοτική αρχή των Αγίων Αναργύρων του Νίκου Σαράντη με τα ταξίματα και τα ρουσφέτια.\nO ίδιος και οι υποψήφιοι δημοτικοί του σύμβουλοι με κάθε ευκαιρία, (ακόμα και σε περιοδείες σε λαϊκές αγορές) τάζουν δουλειές σε άνεργους του Δήμου μας λέγοντας πως έχουν προγράμματα για την ανεργία και πως θα κάνουν προσλήψεις ανέργων μετά τις εκλογές.\nΤο συνδικαλιστικό κίνημα και οι παρατάξεις της αριστεράς δεν είναι αντίθετες στο να υπάρχουν προγράμματα για την καταπολέμηση της ανεργίας.\nΑλλά είναι ξεκάθαρο, πως τα προγράμματα που διαφημίζει και προωθεί η δημοτική αρχή των Αγ. Αναργύρων , δεν είναι προγράμματα για την καταπολέμηση της ανεργίας, αλλά για την διαμόρφωση ενός νέου μοντέλου μισθωτής εργασίας. Του μοντέλου των εργασιακών σχέσεων τύπου γαλέρας.\nΠρόκειται για πεντάμηνες συμβάσεις των 425 ή των 475 ευρώ τον μήνα, χωρίς στοιχειώδη εργασιακά δικαιώματα. Βάζουν ανθρώπους να μαζεύουν σκουπίδια χωρίς να είναι στον κλάδο των ΒΑΕ. Ούτε καν αναρρωτική άδεια δεν δικαιούνται οι «ωφελούμενοι» των προγραμμάτων αυτών\nOι δημοτικές αρχές εκμεταλλεύονται την τρομερή ανεργία και τα προβλήματα των λαϊκών οικογενειών και κοροϊδεύουν τους ανθρώπους λέγοντας πως τάχα θα τους βρουν δουλειά χωρίς να τους λένε περί τίνος πρόκειται .\nΕίναι εξωφρενικό αυτές οι δημοτικές αρχές να υπηρετούν για τόσο καιρό τις πολιτικές των μνημονίων που παράγουν την ανεργία και μετά να τάζουν προγράμματα για την ανακούφιση των θυμάτων από την ανεργία.\nΑυτό θυμίζει την λαϊκή παροιμία «να σε κάψω Γιάννη , να σε αλείψω λάδι». .\nΥπάρχει όμως και η άλλη λαϊκή παροιμία που λέει Κυριακή κοντή γιορτή..\nΗ απάτη των μνημονίων τελειώνει στις 25 Μαΐου με την νίκη των δυνάμεων της Ριζοσπαστικής Αριστεράς στους δήμους , στις περιφέρειες και στην Ευρωβουλή.\nΘωμάς Μπιζάς μέλος του Γ.Σ της ΠΟΕ-ΟΤΑ και της ΑΔΕΔΥ.\nΑναρτήθηκε από Ανεξάρτητη Ενωτική Κίνηση στις 7:42 π.μ.


Τι λένε οι Ρώσοι για τον πόλεμο στην Ουκρανία | Euronews\nΑπό Ιωάννης Καράγιωργας • ανανεώθηκε πριν: 02/03/2022\nΟ πόλεμος στην Ουκρανία έχει σοβαρές συνέπειες και στην πλευρά του επιτιθέμενου, δηλαδή της Ρωσίας. Οι σκληρές κυρώσεις που έχουν επιβληθεί ανησυχούν ιδιαίτερα τους Ρώσους πολίτες που βλέπουν την κατακόρυφη πτώση στο ρούβλι και τις δυσκολίες να είναι ήδη αρκετά σοβαρές. Πολλοί προσπαθούν να βγάλουν χρήματα από τα ATM αλλά χωρίς επιτυχία λόγω των αυστηρών περιορισμών.\n«Υπάρχουν παντού τεράστιες ουρές. Ελάχιστα μηχανήματα έχουν χρήματα μέσα» λέει ένας νεαρός.\nΟι νέοι ανησυχούν και για την πορεία του πολέμου που κήρυξε ο Πούτιν.\n«Ο κόσμος αρχίζει να φοβάται. Από τη στιγμή που ο Πούτιν έκανε το πρώτο βήμα, ποιος ξέρει αν δεν τον πιάσει ψύχωση και πατήσει κανά κουμπί» λέες ένας νέος και άλλος τονίζει: «Φυσικά και δεν στηρίζουμε πολεμικές ενέργειες ή επιθετικότητα. Είναι πάντα κακό. Κανείς δεν θα κερδίσει από αυτό».\nΔεν είναι όμως όλα άσπρα ή μαύρα. Υπάρχουν και αυτοί που στηρίζουν την εισβολή αλλά συγχρόνως ανησυχούν.\n«Οι ενέργειες της κυβέρνησής μας είναι αναγκαστικές. Είναι δύσκολο να κάνουμε πρόγνωση. Θέλουμε ειρήνη. Έχουμε ανάγκη την ειρήνη» λέει ένας ηλικιωμένος.\nΌσο για το ποιος φταίει, υπάρχουν κάποιοι που μοιράζονται την στάση του Κρεμλίνου.\n«Προκαλούσαν συνέχεια τη Ρωσία» λέει μία γυναίκα και άλλη συμπληρώνει: «Οι ίδιοι οι Ουκρανοί το προκάλεσαν αυτό. Ο Πούτιν έχει δίκιο. Θέλω να το πω σε όλο τον κόσμο. Ο Πούτιν είναι αυτός που έχει δίκιο».\nΌμως οι νέοι, που μεγάλωσαν με τον Πούτιν στη ηγεσία όλα αυτά τα χρόνια, είναι αυτοί που φοβούνται ότι έχουν τα περισσότερα να χάσουν. Αυτό που τους τρομάζει περισσότερο από καθετί άλλο είναι η πιθανότητα να επιστρατευτούν για να πάνε να πολεμήσουν στην Ουκρανία.\n«Υπάρχει ανησυχία. Όλοι είμαστε στη μέση. Κανείς από εμάς δεν θέλει να πάει εκεί» λέει ένας νέος ενώ μια κοπέλα τονίζει ότι «Φοβόμαστε να διαμαρτυρηθούμε στο δρόμο γιατί ο Πούτιν έχει όλη την εξουσία. Το μόνο που μπορούμε να κάνουμε είναι να φωνάξουμε. Και είμαστε ενάντια στον πόλεμο».\nΜέχρι στιγμής έχουν συλληφθεί πάνω από 6.000 διαδηλωτές στη Ρωσία


Γράφτηκε από τον/την ΓΙΩΡΓΟΣ ΓΙΑΝΝΑΚΗΣ on 24 Ιανουαρίου 2020 . Posted in Τολμηρά\nΚακούς ή ανιστόρητους «συμβούλους» πρέπει να έχει ο Θ. Μπέγκας και στην περίοδο της αντιπολίτευσης στο Δήμο. Ο ίδιος είχε παραδεχτεί δημόσια την έγκαιρη καταγραφή στο Κτηματολόγιο πριν από ένα χρόνο περίπου του Πάρκου Πυρσινέλλα κι έρχεται προχθές να ξαναχρεώσει αδιαφορία στις Δημοτικές Αρχές Παπασταύρου – Γκόντα. Ας το ψάξει λίγο το ζήτημα ο Θωμάς!\nΑγαπημένη, λανθασμένη τακτική να ανατρέχει στο παρελθόν για να δικαιολογήσει τις αδυναμίες του την περίοδο της δημαρχίας του, η οποία όμως εκ του αποτελέσματος δεν αποδείχτηκε ωφέλιμη. Μιλάμε για την αναδρομή στο παρελθόν και στα λάθη ή στις παραλείψεις για να διασωθεί ως δήμαρχος. Η υπόθεση Πάρκου Πυρσινέλλα ήταν καθαρή υπόθεση δικών του περιόδων και η εμπλοκή με τη Δασική Υπηρεσία αλλά και η απεμπλοκή. Έπρεπε να μείνει στην δεύτερη και να πανηγυρίσει όσο ήθελε για την επιτυχία του. Γιατί όμως να ξαναπιάσει την αρρωστημένη παρελθοντολογία δίνοντας το δικαίωμα των σχολιασμών φίλων και αντιπάλων;\nΟ συντάκτης του συγκεκριμένου πανηγυρισμού φαίνεται πως είναι όψιμος και δεν έχει και πολύ μεγάλη σχέση με την πρόσφατη ιστορία, ούτε με τα δρώμενα της προηγούμενης Δημοτικής Αρχής. Αλλιώς δεν εξηγείται η αναφορά στις περιόδους που «κυβερνούσε» τον Δήμο η «Ανεξάρτητη Δημοτική Πρωτοπορία» των Τάσου Παπασταύρου και Νίκου Γκόντα, αναγκάζοντάς την να θυμίσει εκείνη με αριθμούς και ημερομηνίες την μέριμνα ένταξης του Πάρκου Πυρσινέλλα στο Κτηματολόγιο και το κυριότερο, το είχε παραδεχτεί ο ίδιος ο Θωμάς Μπέγκας όταν το θέμα ξανασυζητήθηκε στο Δημοτικό Συμβούλιο!\n❁ Η ΝΕΑ ΠΡΟΕΔΡΟΣ…\nΤο πάνε και παραπέρα οι αντίπαλοι του Μητσοτάκη για αυτή την επιλογή της Σακελλαροπούλου. «Θέλαμε ένα Πρόεδρο που να έχει τα κόστια να σηκώσει το τηλέφωνο και να επικοινωνήσει με άλλους ηγέτες άλλων χωρών». Ακριβώς όπως έκαναν όλοι οι προηγούμενοι που έπαιρναν κάθε πρωί τον Ερντογάν, την Μέρκελ, κ.α. και τους τραβούσαν ένα καταχέριασμα που τους έρχονταν ο ουρανός σφοντήλι! Είπαμε! Έχουμε καιρό μπροστά να ασκήσουμε κριτική στην Πρόεδρο στα επόμενα πέντε χρόνια για τα στραβά κι ανάποδα. Εκείνη το μόνο χρέος που έχει είναι να συμπεριφερθεί πατριωτικά!\n❖ ΤΟ ΑΤΟΠΗΜΑ…\nΣ’ αυτή τη συνάντηση έχουν κληθεί να παραβρεθούν Βουλευτές, Περιφερειάρχης και Δήμαρχοι, οι οποίοι θα καταθέσουν τις αντιρρήσεις τους για ένα τέτοιο ενδεχόμενο και φυσικά θα γραδάρουν και τις προθέσεις του Υπουργού, ο οποίος με την σειρά του θα μεταφέρει στον Πρωθυπουργό το αίτημα των φορέων για να αποφύγουν ένα τέτοιο ατόπημα.\n❁ ΜΙΚΡΟ ΚΑΛΑΘΙ!\nΗ απάντηση που είχε πάρει ο Γ. Αμυράς σε σχετική ερώτηση από το ίδιο Υπουργείο ήταν εκείνη που αφύπνισε το ντόπιο πολιτικό δυναμικό και το έκανε ν’ αντιδράσει σ’ ένα τέτοιο ενδεχόμενο δίιχνης Ιόνιας Οδού. Το αν θα έχουν κάποιο αίσιο αποτέλεσμα αυτές οι αντιρρήσεις θα το δούμε από Δευτέρα. Παρ’ όλα αυτά, ας κρατούμε μικρό καλάθι!\n■ ΟΙ ΠΡΟΘΕΣΕΙΣ…\nΩστόσο, κανείς δεν αμφισβήτησε τις καλές προθέσεις του Γ. Αμυρά και από αυτές τις προθέσεις κινήθηκε να ρωτήσει τους αρμοδίους (;) για την τύχη του άξονα Γιάννενα – Κακαβιά. Το ζήτημα εστιάζεται στην απάντηση που έλαβε ο κυβερνητικός Βουλευτής, ο οποίος με δελτίο τύπου ενημέρωσε τους Ηπειρώτες στους οποίους δεν επεφύλαξε, η απάντηση, και το καλύτερο χαμπέρι!\n❖ Η ΑΦΥΠΝΙΣΗ…\nΑς εκλάβουμε την δημοσιοποίηση της απάντησης στον Γ. Αμυρά ως στοιχείο αφύπνισης των Ηπειρωτών οι οποίοι ένα χαλασμό τον έκαναν με αποτέλεσμα να γίνει αυτή η μάζωξη της Δευτέρας για ν’ ακούσουν από το στόμα του Υπουργού για το πώς οραματίζεται το συγκεκριμένο έργο. Ας περιμένουμε την Δευτέρα και εδώ θα είμαστε να τα πούμε…\nΓια εκείνο που πρέπει ν’ απορεί κανείς είναι το έντονο όψιμο ενδιαφέρον της πρώην Υφυπουργού Παιδείας κ. Μερόπης Τζούφη, η οποία είπε να ρίξει ντουφεκιές στην σημερινή Κυβέρνηση που αλλοιώνει τα χαρακτηριστικά του δρόμου και της ζητά να ακολουθήσει το πρόγραμμα (;) ΣΥΡΙΖΑ που σχεδίαζε την σύγχρονη Ιόνια Οδό! Ας θυμηθεί κάποιος όλα τα προηγούμενα χρόνια της κυριαρχίας ΣΥΡΙΖΑ τι ακριβώς έκανε για το συγκεκριμένο έργο, από πού το είχε αρχίσει και πού το άφησε επί ημερών της. Φοβάμαι πως η κ. Τζούφη θα άκουσε για πρώτη φορά κάτι για τον δρόμο μετά τον σάλο που έγινε από την ερώτηση Γ. Αμυρά, κυβερνητικού Βουλευτή που σήκωσε το θέμα!\nΤυχερή η ΔΕΥΑΙ με τον Πρόεδρο που απέκτησε προσφάτως. Ο αεικίνητος Άρης Μπαρτζώκας από Καθηγητής Μετεωρολογίας τον είδαμε σε ρόλο εργατοτεχνίτη της επιχείρησης, που επιχειρούσε προχθές ν’ αποκαταστήσει βλάβη στην Λεωφ. Δωδώνης και σε γύρω δρόμους και σε τακτά διαστήματα με ανάρτησή του ενημέρωνε τους πολίτες για την πορεία των εργασιών! Δυστυχώς γι’ αυτόν και για τους πολίτες η βλάβη δεν εντοπίζονταν μέχρι χθες το πρωί και η αγωνία του Προέδρου κτύπησε κόκκινο, διότι οι κάτοικοι έμειναν για τρεις μέρες χωρίς νερό με ό,τι κι αν σημαίνει αυτό. Και είναι αρχή ακόμη γι’ αυτή τη διοίκηση που έχει βάλει ψηλά τον πήχυ. Ελπίζω να μην τον δω με σταυροκατσάβιδα και Γαλλικά κλειδιά και με την σχετική φόρμα εργασίας!\nΓια πολλοστή φορά «χρέωσε» αδιαφορία στην περίοδο Γκόντα για την ένταξη του Πάρκου Πυρσινέλλα στο Κτηματολόγιο, για να απαντηθεί με στοιχεία, αριθμούς πρωτοκόλλου και ημερομηνίες από την παράταξη Γκόντα. Σε κάποια απ’ αυτές τις αναφορές ο κ. Μπέγκας παραδέχτηκε δημόσια ότι πράγματι είχε δηλωθεί ως περιουσιακό στοιχείο το συγκεκριμένο ακίνητο, για να επανέλθει ο «συγγραφέας» προχθές!


Meisan, Τζοχόρ Μπαχρού - Κριτικές εστιατορίων - TripAdvisor\nMeisan, Τζοχόρ Μπαχρού\nΑσία Μαλαισία Johor Johor Bahru District Τζοχόρ Μπαχρού Εστιατόρια σε Τζοχόρ Μπαχρού Meisan\nΝο 93 από 795 στην κατηγορία Εστιατόρια για: Τζοχόρ Μπαχρού €€ - €€€\nΚινέζικη, Ασιατική Jalan Dato | E of Town Centre, Τζοχόρ Μπαχρού, Μαλαισία+60 7-332 3800+ Προσθέστε ιστότοπο\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,0 49 κριτικέςΕξαιρετικό52%Πολύ καλό30%Μέτριο14%Ανεπαρκές0%Πολύ κακό4%Ώρες εστιατορίου + Προσθήκη ωρώνΚΟΥΖΙΝΕΣ Κινέζικη, Ασιατική ΤΙΜΗ €€ - €€€ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ Jalan Dato | E of Town Centre, Τζοχόρ Μπαχρού, ΜαλαισίαΌλες οι λεπτομέρειες Βελτίωση αυτής της καταχώρισηςΑυτό το εστιατόριο σερβίρει φαγητό Σαγκάης;Ναι Όχι Άγνωστο Μπορεί ένας χορτοφάγος να απολαύσει ένα καλό γεύμα σε αυτό το εστιατόριο;Ναι Όχι Άγνωστο Αυτό το εστιατόριο διαθέτει αίθουσες για ιδιωτικό δείπνο;Ναι Όχι Άγνωστο Αυτό το εστιατόριο είναι καλό για μεσημεριανό γεύμα;Ναι Όχι Άγνωστο Αυτό το εστιατόριο ειδικεύεται σε φαγητό χαλάλ; Ναι Όχι Άγνωστο Αυτό το εστιατόριο ειδικεύεται στο φαγητό της επαρχίας Σετσουάν;Ναι Όχι Άγνωστο Αυτό το εστιατόριο είναι κατάλληλο για παιδιά;Ναι Όχι Άγνωστο Αυτό το εστιατόριο είναι μαλαισιανό; Ναι Όχι Άγνωστο Αυτό το εστιατόριο είναι προσβάσιμο με αναπηρικό αμαξίδιο;Ναι Όχι Άγνωστο Αυτό το εστιατόριο είναι καλό για οικογένειες;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτικήΚριτικές (49)Βαθμολογία ταξιδιωτών Εξαιρετικό11Πολύ καλό4Μέτριο1Ανεπαρκές0Πολύ κακό1Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (17)Αγγλικά (47)Κινέζικα (Απλοπ.) (9)Περισσότερες γλώσσες Γλώσσα Ελληνικά (17)Αγγλικά (47)Κινέζικα (Απλοπ.) (9)Κορεάτικα (1)Δείτε τι λένε οι ταξιδιώτες: 1 - 10 από 17 κριτικές\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιSpoiltbytesΣιγκαπούρη, Σιγκαπούρη10740Η κριτική γράφτηκε 19 Ιουνίου 2017 μέσω κινητής συσκευής Ωραία κινέζικο φαγητόΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιSamuel9693Σιγκαπούρη, Σιγκαπούρη2Η κριτική γράφτηκε 30 Απριλίου 2017 μέσω κινητής συσκευής Μεσημεριανό γεύμα την ΚυριακήΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιjeliokeΣιγκαπούρη, Σιγκαπούρη173Η κριτική γράφτηκε 9 Νοεμβρίου 2016 Το Meisan ένα εκλεκτό εστιατόριοΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιSofy S121Η κριτική γράφτηκε 7 Σεπτεμβρίου 2016 μέσω κινητής συσκευής ΔείπνοΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιChris L7Η κριτική γράφτηκε 23 Απριλίου 2016 μέσω κινητής συσκευής Δεν ήταν κακόΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιHashay12Σιγκαπούρη, Σιγκαπούρη22Η κριτική γράφτηκε 9 Απριλίου 2016 μέσω κινητής συσκευής Υψηλής ποιότητας κινέζικη κουζίναΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιpceoscjΜαλαισία3814Η κριτική γράφτηκε 9 Απριλίου 2016 Το MeisanΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιChefRevival4061Σέλανγκορ, Μαλαισία2915Η κριτική γράφτηκε 4 Απριλίου 2016 Η δεύτερη επίσκεψη.ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιSeetalushaΣιγκαπούρη, Σιγκαπούρη30875Η κριτική γράφτηκε 29 Νοεμβρίου 2015 MeisanΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιKaley7Σιγκαπούρη, Σιγκαπούρη3529Η κριτική γράφτηκε 14 Οκτωβρίου 2015 μέσω κινητής συσκευής Εξαιρετικό φαγητόΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΠροηγούμενοΕπόμενο12Ενημέρωση καταχώρισης… Στην περιοχή Κοντινά εστιατόριαDing Seng Fresh Frog Porridge9 κριτικές 1,84 χλμ μακριά Cendol House6 κριτικές 2,04 χλμ μακριά Mee Rebus Haji Wahid(Malay hawker upstairs)25 κριτικές 1,49 χλμ μακριά Κοντινά αξιοθέαταKSL City Mall516 κριτικές 3,74 χλμ μακριά Arulmigu Sri Rajakaliamman Glass Temple224 κριτικές 5,05 χλμ μακριά Danga Bay329 κριτικές 3,97 χλμ μακριά Kilang Bateri28 κριτικές 2,56 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Meisan και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή\nJalan Dato | E of Town Centre, Τζοχόρ Μπαχρού, Μαλαισία Τοποθεσία:


Δωρεάν η διάθεση των self test – Μικρό αντίτιμο στους φαρμακοποιούς για τη βοήθεια (video) - Imerida.gr\nΔωρεάν η διάθεση των self test – Μικρό αντίτιμο στους φαρμακοποιούς για τη βοήθεια (video)\n«Πρέπει όλοι να τηρήσουμε τα μέτρα, να αξιοποιήσουμε τα εργαλεία τα οποία δίνει η Πολιτεία, κι από εκεί και πέρα με αίσθημα ευθύνης όλοι να προχωρήσουμε σε ελεγχόμενα ανοίγματα, πάντα με τη συνδρομή των ειδικών». Το μήνυμα αυτό έστειλε, μέσω της τηλεοπτικής συχνότητας του ΣΚΑΪ, ο υφυπουργός παρά τω πρωθυπουργώ ‘Ακης Σκέρτσος, ξεδιπλώνοντας παράλληλα τη νέα κυβερνητική στρατηγική από εδώ και πέρα.\n«Θα ζούμε με τα πολλά κρούσματα, όσο όμως προχωράει ο εμβολιασμός, θωρακίζεται ο ευάλωτος ηλικιωμένος πληθυσμός, προφανώς μπορεί να κυκλοφορεί ο ιός ανάμεσά μας, να κολλάνε οι νεότεροι, δεν θα είναι τόσο επικίνδυνος, δεν θα φορτώνει το σύστημα υγείας».\nΣτην ίδια συνέντευξη, εξήγησε το «γιατί» της επιστράτευσης ιδιωτών γιατρών, ενώ χαρακτήρισε «αστείο» να ζητούν αμοιβή οι φαρμακοποιοί αμοιβή για το δωρεάν τεστ. Αν, ωστόσο, ο πολίτης ζητά βοήθεια από το φαρμακοποιό του, θα υπάρχει πρόβλεψη για ένα προκαθορισμένο συμβολικό αντίτιμο, διευκρίνισε.\nΞεκινώντας από το «γιατί» της επιστράτευσης, ο υφυπουργός παρά τω πρωθυπουργώ, επιχειρηματολόγησε πως «βρισκόμαστε στην κορύφωση του τρίτου κύματος, αντιμετωπίζουμε το Εθνικό Σύστημα Υγείας ως ενιαίο, δηλαδή τον δημόσιο τομέα, τα στρατιωτικά νοσοκομεία, τον ιδιωτικό τομέα, αξιοποιούμε όλες τις δυνατότητες που παρέχουν και οι τρεις πυλώνες του συστήματος υγείας.\nΑυτή τη στιγμή, ειδικά σε αυτή τη φάση και στα νοσοκομεία της Αττικής», συνέχισε, «έχει κριθεί ότι είναι αναγκαία η συνδρομή συγκεκριμένων ειδικοτήτων των ιδιωτών γιατρών, που είναι συμβεβλημένοι με τον ΕΟΠΥΥ. Στη συζήτηση που έγινε με τους εκπροσώπους των γιατρών δεν καταλήξαμε στον απαιτούμενο αριθμό και έχουμε προχωρήσει πλέον στην επιστράτευση 206 γιατρών που είναι αναγκαίοι για να συνδράμουν με τις δικές τους δυνάμεις την προσπάθεια που κάνουν οι συνάδελφοί τους στο δημόσιο σύστημα υγείας», εξήγησε επίσης.\nΚαι εκφράζοντας τη διαφωνία του με την άποψη που θέλει την κυβέρνηση να δρα στο «και πέντε», επέμεινε πως «χρειάζεται ενίσχυση των υγειονομικών που έχουν επωμισθεί εδώ και ένα χρόνο μια πολύ βαριά υπόθεση στις πλάτες τους. Σε αυτήν την κρίσιμη ώρα χρειάζεται να βάλουν δυνάμεις και οι ιδιώτες γιατροί». Ενώ αναφορικά, ειδικότερα, με το ποιος καθορίζει τις ανάγκες για επιπλέον γιατρούς, είπε πως τα στοιχεία έρχονται από την 1η και την 2η Υγειονομική Περιφέρεια.\nΣτην περίπτωση πάντως που δεν παρουσιαστούν κάποιοι από τους 206 γιατρούς «θα προχωρήσουμε με τους επόμενους», ανέφερε ο Α. Σκέρτσος επισημαίνοντας πως στην Αττική υπάρχουν περισσότεροι από 2.000 ιδιώτες γιατροί στις συγκεκριμένες ειδικότητες. «Συνεπώς όσοι δεν είναι πρόθυμοι, θα πηγαίνουμε στους επόμενους θα εξαντλήσουμε τη “δεξαμενή” των άνω των 2.000 γιατρών».\nΣτο άλλο θέμα της επικαιρότητας, τα self test, δήλωσε πως έχει γίνει συζήτηση από την προηγούμενη εβδομάδα με τον πρόεδρο του Πανελλήνιου Φαρμακευτικού Συλλόγου, γίνονται εντατικές συζητήσεις με το Διοικητικό Συμβούλιο, και την περασμένη εβδομάδα και μέσα στο Σαββατοκύριακο.\n«Νομίζω ότι έχουν καταλάβει ποια είναι η δική τους συμμετοχή και γιατί είναι κρίσιμη. Τα φαρμακεία της γειτονιάς είναι το προφανές σημείο στο οποίο πρέπει να προσφεύγει ο πολίτης για να προμηθευτεί τα δωρεάν ατομικά τεστ για την ανίχνευση του κορωνοϊού και πιστεύω ότι θα συνεργαστούν χωρίς κόστος για τον πολίτη. Είναι, άλλωστε, υποχρέωσή τους στο πλαίσιο του κοινωνικού λειτουργήματος που επιτελούν» ανέφερε.\nΣτο αίτημα των φαρμακοποιών για αμοιβή, ο υφυπουργός παρά τω πρωθυπουργώ αντέτεινε, «επί των δωρεάν τεστ που θα διατίθενται μέσω των φαρμακείων δεν θα υπάρχει αμοιβή προφανώς. Κάνουν απλώς τη διάθεση ενός δωρεάν προϊόντος, που έρχεται από τις φαρμακαποθήκες κατευθείαν στο κατάστημα. Δεν μπορεί να υπάρχει αμοιβή για αυτό, είναι αστείο να το ζητάνε οι φαρμακοποιοί».\nΠαράλληλα, «αυτή τη στιγμή η Ελλάδα είναι από τις λίγες ευρωπαϊκές χώρες που πραγματοποιεί μέσω του δημόσιου συστήματος υγείας πολλές χιλιάδες τεστ καθημερινά. Ξεκινήσαμε πέρυσι από 800 τεστ την ημέρα, πραγματοποιούμε πάνω από 60.000 πλέον. Αυτό όμως πλέον δεν είναι επαρκές. Εδώ και ένα χρόνο έχουμε περιοριστικά μέτρα, πρέπει η οικονομία, η κοινωνία, η εκπαίδευση, η δικαιοσύνη να αρχίσουν να λειτουργούν κανονικά.\nΑρα, χρειάζεται μια άλλη κλίμακα στη διενέργεια των τεστ που θα εντοπίζουν όσους είναι ασυμπτωματικοί φορείς του ιού», υπογράμμισε ο Α. Σκέρτσος ξεδιπλώνοντας τη νέα στρατηγική. Με τη διευκρίνιση, βέβαια, ότι «τα ατομικά τεστ δεν πρέπει να τα μπερδεύουμε με το εμβόλιο. Ακόμη κι αν κάνω ένα τεστ που είναι αρνητικό, δεν σημαίνει ότι μπορώ να κάνω κοινωνικές επαφές χωρίς μέτρα προστασίας».\nΤαυτόχρονα, τα θετικά αποτελέσματα θα πρέπει να δηλώνονται, χωρίς να είναι υποχρεωτικό, αλλά για παράδειγμα η γνωστοποίηση του αποτελέσματος μπορεί συνδέεται με την ανάγκη ένας εργαζόμενος να πάρει άδεια εφόσον έχει διαγνωσθεί θετικός, παρατήρησε και προχώρησε στην ανακοίνωση, ότι ο πολίτης που έχει θετικό τεστ θα το καταθέτει σε μια πλατφόρμα που θα ανακοινωθεί την Παρασκευή. Εν συνεχεία θα οδηγείται σε ένα επιβεβαιωτικό τεστ σε δημόσιες δομές όπου σήμερα πραγματοποιούνται τεστ.\nΕφόσον αυτό επιβεβαιωθεί τότε θα ακολουθούνται όλα τα πρωτόκολλα που προβλέπει ο ΕΟΔΥ για τα θετικά κρούσματα. Με τον υφυπουργό να διευκρινίζει ότι μιλά για τους ασυμπτωματικούς, σε διαφορετική περίπτωση ο πιθανός φορέας θα πρέπει να επικοινωνήσει με το γιατρό του.\n«Είναι μια νέα πολιτική και είμαστε η πρώτη χώρα στην Ευρώπη που σχεδιάζει και εφαρμόζει μια τέτοια δημόσια πολιτική δωρεάν διάθεσης τεσσάρων τεστ το μήνα σε κάθε πολίτη», τόνισε ακόμη και προχωρώντας έτι περαιτέρω στη νέα στρατηγική, δήλωσε εμφατικά: «στο πλαίσιο του ελεγχόμενου ανοίγματος που όλοι επιδιώκουμε και θέλουμε, θα πρέπει να υπάρχει μαζική διάγνωση θετικών κρουσμάτων.\nΑπό εδώ και πέρα θα ζούμε με τα πολλά κρούσματα, όσο όμως προχωράει ο εμβολιασμός, θωρακίζεται ο ευάλωτος ηλικιωμένος πληθυσμός, προφανώς μπορεί να κυκλοφορεί ο ιός ανάμεσά μας, να κολλάνε οι νεότεροι, δεν θα είναι τόσο επικίνδυνος, δεν θα φορτώνει το σύστημα υγείας. Πρέπει ωστόσο αυτοί οι οποίοι νοσούν, να το γνωρίζουν και να λαμβάνουν τα απαραίτητα μέτρα».\nΕρωτηθείς για το τι θα ανοίξει σε μία εβδομάδα, ζήτησε πίστωση χρόνου, καθώς «θα πρέπει να δούμε πώς πηγαίνει η πορεία των κρουσμάτων αυτήν την εβδομάδα, βλέπουμε κάποια σημάδια σταθεροποίησης, είμαστε ωστόσο συγκρατημένοι. Θέλουμε να δούμε την Τρίτη και την Τετάρτη που είναι οι πιο ενδεικτικές ημέρες σε σύγκριση με την προηγούμενη εβδομάδα και 14 ημέρες πριν, κι από εκεί και πέρα που συνεδριάζει η Επιτροπή θα δούμε τα επόμενα βήματα».\nΣτο ερώτημα αν προηγείται το λιανεμπόριο ή η εκπαίδευση, απάντησε: «όλα είναι στην κορυφή της πυραμίδας, έχουμε μείνει κλειστοί για πολύ καιρό. Πρέπει όλοι να τηρήσουμε τα μέτρα, να αξιοποιήσουμε τα εργαλεία τα οποία δίνει η Πολιτεία, κι από εκεί και πέρα με αίσθημα ευθύνης όλοι να προχωρήσουμε σε ελεγχόμενα ανοίγματα, πάντα με τη συνδρομή των ειδικών». Και στο πρόσθετο ερώτημα αν υπάρχει ενδεχόμενο να ανοίξουν ταυτόχρονα, λιανεμπόριο και σχολεία, παρέπεμψε στις αποφάσεις της Παρασκευής.\n«Έχουμε αυστηρότερο lockdown από τον περασμένο Μάρτιο, αυτό που έχει επιδράσει καθοριστικά είναι οι μεταλλάξεις – έχουμε τη βρετανική μετάλλαξη που είναι ως και 90% πιο μεταδοτική από την προηγούμενη μορφή του ιού -, έχουμε αυξημένη κινητικότητα κατά 20% σε σχέση με την άνοιξη, έχουμε αυξημένη κόπωση, έχουμε πολλές συναθροίσεις που γίνονται δημόσια και ιδιωτικά -και αυτό προφανώς συμβάλει στα αποτελέσματα που έχουμε ως προς τα κρούσματα.\nΤα μέτρα λειτουργούν, δεν πρέπει να τα αμφισβητούμε, πρέπει να τα υποστηρίζουμε συνεχώς. Πρέπει ο καθένας να λειτουργεί με αίσθημα ατομικής και συλλογικής ευθύνης για να μπορέσουμε να λειτουργήσει και η οικονομία στο χρόνο της», επεσήμανε κλείνοντας ο υφυπουργός παρά τω πρωθυπουργώ.\nΠροηγούμενο άρθροΟ Μπογδάνος κόλλησε κορονοϊό σε… εκδήλωση θαυμασμού (video)\nΕπόμενο άρθροΣτον «Ευαγγελισμό» εισήχθη η Γεννηματά – Εμφάνισε κολικό νεφρού


Επέστρεψε η αποστολή του Δήμου Μαντουδίου – Λίμνης – Αγίας Άννας από την Αδελφοποιημένη Πόλη του Προκοπίου της Καππαδοκίας (Urgup)\nΤο βράδυ της 18ης Οκτωβρίου επέστρεψε από την Τουρκία η αποστολή του Δήμου Μαντουδίου – Λίμνης – Αγίας Άννας, που συμμετείχε στην ανταπόδοση των εκδηλώσεων αδελφοποίησης στο Προκόπι της Καππαδοκίας (Urgup). Η αποστολή, η οποία αποτελείτο στην συντριπτική της πλειοψηφία από απογόνους προσφύγων του Προκοπίου, επέστρεψε στην Ελλάδα γεμάτη συγκίνηση, παραστάσεις και συναισθήματα από το προσκύνημα στην πατρογονική γη. «Εκπληρώθηκε ένα όνειρο ζωής», «ήταν μνημόσυνο στις ψυχές των γονιών μας» δήλωναν συγκινημένοι.\nΤο πρωί της επομένης, Κυριακή 14 Οκτωβρίου, η αποστολή λειτουργήθηκε στον ανακαινισμένο Ναό Αγίου Νικολάου Σινασσού (Μουσταφά Πασσά), παρουσία του Δημάρχου της πόλης κ. Levent Akk. Στη συνέχεια η αποστολή μετέβη στο Προκόπι (Urgup), στο στάβλο όπου έζησε και εκοιμήθη ο Όσιος Ιωάννης ο Ρώσος, όπου ετελέσθη επιμνημόσυνη δέηση στη μνήμη των ξεριζωμένων Προκοπιέων και Καππαδόκων, παρουσία του κ. Oguz Osden ε κπροσώπου του Δημάρχου του Urgup. Αξίζει να σημειωθεί ότι χώρος άνοιξε ειδικά για την aποστολή, αφού σταύλος βρίσκεται σε χώρο αρχαιολογικού ενδιαφέροντος, στον οποίο γίνονται ektatam;ena έργα αποκατάστασης και είναι κλειστός για το κοινό, για λόγους ασφάλειας. Η θεία λειτουργία, η αρτοκλασία, η επιμνημόσυνη δέηση και το κήρυγμα έγινε από τον π. Χρύσανθο, πρωτοσύγκελο της Ιεράς Μητρόπολης Δέρκων, απεσταλμένος όπως και ο Ιεροψάλτης από τον Οικουμενικό Πατριάρχη κ.κ. Βαρθολομαίο.\nΑμέσως μετά οι εκπρόσωποι της Δημοτικής Αρχής, ο Αντιδήμαρχος κ. Ι Καντζούρας με την ιδιότητα του Αναπληρωτή Δημάρχου, ο Πρόeδρος του Δ.Σ. κ. Χρήστος Τζαχρήστος και ο Δημοτικός Σύμβουλος κ. Ι. Κανελλόπουλος, μαζί με το κ. Oguz Osden, εκπρόσωπο του Δημάρχου του Urgup κ. Fahri Yildiz ,εναπόθεσαν στην είσοδο του στάβλου, σύντομη αναμνηστική - επεξηγηματική επιγραφή στην ελληνική και αγγλική γλώσσα:\n“Σε αυτό το σπίτι έζησε ο Όσιος Ιωάννης ο Ρώσος, Άγιος των Ορθόδοξων χριστιανών.\nΓεννήθηκε στη Ρωσία το 1690 και εκοιμήθη στο Προκόπιο της Καππαδοκίας, σε αυτό το χώρο, στις 27 Μαίου 1730.\nΤο 1924 κατά την ανταλλαγή των πληθυσμών μεταξύ Τουρκίας και Ελλάδας, ο Όσιος Ιωάννης ο Ρώσος ακολούθησε τη μοίρα των προσφύγων. Το ιερό Του λείψανο μεταφέρθηκε από τους χριστιανούς συμπατριώτες του στην Ελλάδα, στην Εύβοια, στο Νέο Προκόπιo του Δήμου Μαντουδίου - Λίμνης – Αγίας Άννας.\nστα πλαίσια της αδελφοποίησης των Δήμων :\n•\tURGUP (Προκόπιο Καππαδοκίας) Τουρκίας\n•\tΜΑΝΤΟΥΔΙΟΥ – ΛΙΜΝΗΣ – ΑΓΙΑΣ ΑΝΝΑΣ Ελλάδας\nFAHRI YILDIZ και ΑΝΕΣΤΗ ΨΑΡΡΟΥ”\nΑξίζει να σημειωθεί ότι ο Δήμος URGUP είχε μεταφράσει την επεξηγηματική επιγραφή στην τουρκική γλώσσα και την είχε ήδη τοποθετήσει στο επισκέψιμο μέρος του στάβλου. Μας εξήγησαν ότι όταν ολοκληρωθούν τα έργα αποκατάστασης, η ίδια επιγραφή και στις τρεις γλώσσες, θα αναγραφεί σε πλάκα ανάλογη του χώρου και θα τοποθετηθεί στην είσοδο του στάβλου. Στη συνέχεια η αποστολή ξεναγήθηκε στο χώρο με τα λαξευμένα στους βράχους σπίτια που παλαιού Προκοπίου, όπου εκτελούνται τα έργα αναστήλωσης και στην μικρή εκκλησία, απέναντι από το στάβλο, όπου εκκλησιαζόταν ο Όσιος Ιωάννης ο Ρώσος.\nΣτην αντιφώνησή του ο κ. Ιωάννης Καντζούρας με την ιδιότητα του Αναπληρωτή Δημάρχου, μετέφερε το μήνυμα του Δημάρχου μας κ. Ανέστη Ψαρρού, ο οποίος λόγω εκτάκτων προβλημάτων – υποχρεώσεων δεν μπόρεσε τελικά να ακολουθήσει την αποστολή. «Είμαι μαζί σας» διαμήνυσε στον Δήμαρχο Urgup κ. Fahri Yildiz, ο Δήμαρχος Α. Ψαρρός «με τη σκέψη μου και τις ευχές μου, για υγεία και πρόοδο στους πολίτες και τη Δημοτική Αρχή του Urgup. Για μια παραγωγική συνεργασία των δύο περιοχών. Στο όνομα της ειρήνης και του αμοιβαίου σεβασμού. Στην κατεύθυνση της ευημερίας των πολιτών που εκπροσωπούμε».\nΟ Αντιδήμαρχος κ. Καντζούρας σημείωσε ότι «88 χρόνια μετά τον ξεριζωμό του 1924, το Νέο Προκόπι της Εύβοιας επιστρέφει “επισήμως” στις ρίζες του. Στο Προκόπι της Καππαδοκίας. Τα δίδυμα αδέλφια, που βγήκαν από την ίδια κοιλιά της μάνας Καππαδοκίας, ξανασμίγουν. Η δυστυχία του πολέμου, δίνει τη θέση της στην αισιοδοξία της ειρήνης. Ο πόνος δίνει τη θέση του, στη χαρά της ζωής. Οι χριστιανοί του Προκοπίου ξανασμίγουν με τους μουσουλμάνους συμπατριώτες τους». Σημείωσε ότι «πρέπει να χτίσουμε το μέλλον μας στο πνεύμα της καλής γειτονίας, στο πνεύμα της συνεργασίας Να αναζητήσουμε νέους τρόπους συνεργασίας, κάτω από τα σημερινά δεδομένα. όπως είναι η εκπαιδευτική συνεργασία., οι εμπορικές ανταλλαγές στα προϊόντα που παράγουμε, η συνεργασία στον τουρισμό».\nΗ επόμενη ημέρα 15 Οκτωβρίου η αποστολή επισκέφτηκε τη Σιννασό (Μουσταφά Πασσά) όπου η υπήρξε επίσημη συνάντηση με το Δήμαρχο της Πόλης κ. Levent Akk. και στη συνέχεια επισκέφτηκε την εκκλησία του Αγίου Βασιλείου, όπου έκπληκτοι οι απόγονοι των προσφύγων ανακάλυψαν στις αφιερώσεις των αγιογραφιών ονόματα των παππούδων τους! Η αποστολή ξεναγήθηκε στο «ανοιχτό» μουσείο του Ζελβε, με τα δεκάδες μοναστήρια – εκκλησίες λαξευμένα στους μαλακούς βράχους. Μετά η αποστολή επέστρεψε στο Urgup όπου ο Δήμαρχος κ. Fahri Yildiz υποδέχθηκε την ελληνική αντιπροσωπεία στο Δημαρχιακό Μέγαρο της Πόλης.\nΟ Δήμος μας ευχαριστεί όλους όσους συνέβαλλαν στην επιτυχή διοργάνωση της επίσκεψης στην αδελφοποιημένη πόλη του Urgup. Ευχαριστεί τους δημότες μας που συμμετείχαν στην αποστολή, τον Οικουμενικό μας Πατριάρχη για τη βοήθειά του, το Δήμαρχο Fahri Yildiz και την Δημοτική Αρχή του Urgup (Προκόπι) για την φιλοξενία και το Δήμαρχο της Σινασσός (Moustafapasa) κ. Lenent Akk για τη ζεστή υποδοχή. Τέλος ευχαριστούμε δημόσια την κ. Δέσποινα Παπανδρέου σύνδεσμο επικοινωνίας των δύο Δήμων και «πρέσβειρα» φιλίας και συνεργασίας μεταξύ Καππαδοκίας και της Βόρειας Εύβοιας.


Ο υποψήφιος Περιφερειακός Σύμβουλος Ιορδάνης Τζαμτζής μιλά στην “Πέλλαnews” | PellaNews\nΟ υποψήφιος Περιφερειακός Σύμβουλος Ιορδάνης Τζαμτζής μιλά στην “Πέλλαnews”\nΑπό pellanews στίς 22 Μάιος, 2019 - 14:59\nΓια την απόφαση του να επανεμφανιστεί στο πολιτικό σκηνικό, αλλά δια μέσου της περιφέρειας Κεντρικής Μακεδονίας και την Π.Ε. Πέλλας ως υποψήφιος περιφερειακός σύμβουλος, την παρουσίαση του βιβλίου του, το σχέδιο αυτοδιοίκησης “Κλεισθένης 1” και άλλα ζητήματα ανέφερε σε συνέντευξη που παραχώρησε στην ΠΕΛΛΑNEWS ο πρώην Βουλευτής Δάνης Τζαμτζής.\nκ. Τζαμτζή, αποφασίσατε, μετά από χρόνια που διανύσατε στο κοινοβούλιο, να ασχοληθείτε με την περιφέρεια, τομέας ο οποίος είναι επίσης ιδιαίτερα μεγάλος. Πώς φτάσατε σ’ αυτή τη σκέψη;\nΓνωρίζεται ότι ξεκίνησα από την Τοπική Αυτοδιοίκηση ως Δήμαρχος Σκύδρας και όλα τα χρόνια ως βουλευτής είχα κυρίως δυο τομείς δράσεις. Τα αγροτικά και την αυτοδιοίκηση. Μάλιστα ο Κώστας Καραμανλής μου ανέθεσε τον τομέα της αυτοδιοίκησης και το 2006 πετύχαμε να κερδίσουμε τις περισσότερες Νομαρχίες και Δήμους, αλλά και την ΕΝΑΕ και την ΚΕΔΚΕ. Μάλιστα ήμουν ο εισηγητής στα περισσότερα νομοσχέδια για την αυτοδιοίκηση.\nΗ αυτοδιοίκηση είναι η μεγάλη αγάπη και πρόκληση, διότι εδώ το έργο είναι μετρήσιμο και απτό.\nΣτην πρόταση λοιπόν του Απόστολου Τζιτζικώστα, να βοηθήσω στην μεγάλη αναπτυξιακή προσπάθεια που ξεκίνησε τα προηγούμενα χρόνια για την Κεντρική Μακεδονία και την Πέλλα, απάντησα θετικά, ώστε όλοι μαζί να οδηγήσουμε την Πέλλα με Αλληλεγγύη στο μέλλον.\nΠώς βλέπετε τον Κλεισθένη ως σχέδιο και την απλή αναλογική ως σύστημα;\nΠέρα από τα διάφορα χωροταξικά προβλήματα, η απλή αναλογική θα δημιουργήσει μεγάλα προβλήματα και θα καταστήσει την αυτοδιοίκηση, χώρο όχι προγραμματικής συνεννόησης αλλά συναλλαγής. Τα προβλήματα στην ομαλή λειτουργία των δήμων ή των περιφερειών, θα τα «πληρώσει» ο πολίτης.\nΠιστεύω ότι η απλή αναλογική, απλά βοηθά τον ΣΥΡΙΖΑ να εκλέξει κάποιους δημοτικούς και περιφερειακούς συμβούλους, ώστε να δημιουργήσει μια «μαγιά» στην Τοπική Αυτοδιοίκηση.\nΕίχατε διατελέσει γραμματέας αυτοδιοίκησης της ΝΔ. Θα ήθελα μια σύγκριση του χθες με το σήμερα στο κομμάτι αυτό.\nΔεν μπορεί να γίνει καμία σύγκριση, oυτέ στα θέματα στήριξης και ενίσχυσης του θεσμού της αυτοδιοίκησης και στους δυο βαθμούς, ούτε βέβαια στις χρηματοδοτήσεις.\nΠρόσφατα σχετικά παρουσιάσατε το βιβλίο σας. Σας τίμησε πολύς κόσμος και όπως λέμε στα δημοσιογραφικά γραφεία, όλες οι «τάσεις» του κόμματος. Πώς νιώσατε με όλο αυτό;\nΉταν μεγάλη τιμή για μένα η πρωτοφανής προσέλευση των συμπολιτών μας στην παρουσίαση του βιβλίου μου.\nΉταν για μένα μεγάλη τιμή ότι το παρουσίασαν ο π. Πρόεδρος της Νέας Δημοκρατίας και υποψήφιος Ευρωβουλευτής Βαγγέλης Μειμαράκης, ο Περιφερειάρχης μας Απόστολος Τζιτζικώστας, ο φίλος ΟΝΝΕΔίτης εκπαιδευτικός Νίκος Φώτος.\nΤιμή μου ήταν ότι την παρουσίαση συντόνισε η φίλη μου δημοσιογράφος Μαρία Χατζηδημητρίου.\nΕυχαριστώ για την έκπληξη του τον Ρόμπερτ Ουίλιαμς.\nΑνέφερα και τότε ότι «το βιβλίο αυτό είναι μια λογοδοσία απέναντι στους πολίτες που με στηρίζουν με την αγάπη τους και την ψήφο τους όλα αυτά τα χρόνια.»\nΕυχαριστώ για άλλη μια φορά τους συμπολίτες μας στην Σκύδρα και στην περιφερειακή ενότητα Πέλλας, για την στήριξη τους και την αγάπη τους. Τους ευχαριστώμέσα από την καρδιά μου γιατην εμπιστοσύνη τους.\nΕυχαριστώ και όλα τα ΜΜΕ για την στήριξη σας.\nΘα ήθελα μια περιγραφή του προσώπου του Απόστολου Τζιτζικώστα, μέσα από τη δική σας έμπειρη κριτική ματιά.\nΟ Απόστολος Τζιτζικώστας είναι ένας απλός αλλά ταυτόχρονα και χαρισματικός άνθρωπος, με όραμα για την Κεντρική Μακεδονία. Είμαστε φίλοι από τα χρόνια στο Κοινοβούλιο και τον γνωρίζω καλά. Το όραμα του για την Κεντρική Μακεδονία και την Πέλλα το ασπάζομαι και ενώνω τον αγώνα μου στην συλλογική μας προσπάθεια για την συνέχιση του έργου στην Κεντρική Μακεδονία.\nΚλείνοντας την κουβέντα μας, δώστε ένα μήνυμα προς τον κόσμο: Γιατί να επιλέξει Δάνη Τζαμτζή και Απόστολο Τζιτζικώστα;\nΓιατί και οι δυο μας «είμαστε δύναμη έργου και προσφοράς». Με γνώση και εμπειρία, με ευαισθησία και ΑΛΛΗΛΕΓΓΥΗ, συνεχίζουμε και οδηγούμε την Πέλλα και την Κεντρική Μακεδονία στο μέλλον, με επίκεντρο τον άνθρωπο, με επίκεντρο τους συμπολίτες μας στην Πέλλα.


«Αν στο παρελθόν έπρεπε να κάνω μία φωτογράφιση με τόσα λίγα ρούχα, θα λιμοκτονούσα για εβδομάδες» - MaryMary.gr\nΜε ένα post στο instagram μας μίλησε για το body shaming και τις ανασφάλειες που έχει με την εξωτερική εμφάνιση.\nΟ Sam Smith ανέβασε μια φωτογραφία του χωρίς μπλούζα και αναφέρθηκε στο τρόπο με τον οποίο αντιμετώπιζε την εικόνα του μέχρι τώρα. Ο τραγουδιστής παίρνει μια βαθιά ανάσα και πολεμάει όλα όσα τον τρομάζουν και τον κρατάνε πίσω. Και του αξίζει ένα μπράβο!\n«Αν στο παρελθόν έπρεπε να κάνω μία φωτογράφιση με τόσα λίγα ρούχα, θα λιμοκτονούσα για εβδομάδες, θα κοιτούσα κάθε φωτογραφία και στο τέλος λογικά θα διέγραφα τη φωτογραφία. Χθες αποφάσισα να πολεμήσω αυτή τη συνήθεια. Υποστηρίζω το σώμα μου και σταματώ να αλλάξω το στήθος, τους γλουτούς και τις καμπύλες που ο μπαμπάς και η μαμά μου έφτιαξαν και αγαπούν τόσο πολύ. Μπορεί κάποιος να με χαρακτηρίσει ως νάρκισσο και να με κατηγορήσει πως αυτοπροβάλλομαι, αλλά αν καταλαβαίνατε πόσο κουράγιο χρειάζομαι για να το κάνω αυτό και πόσο πονάει το παιδικό τραύμα που έχω, δεν θα σκεφτόσασταν κάτι τέτοιο», έγραψε ο Sam Smith.


Αρχική σελίδαΟικιακός ΕξοπλισμόςΑτμοσίδεραPhilips GC7933/30\nΧωρητικότητα Δοχείου Νερού:1500 ml\nΠαροχή Ατμού: 120 gr/min\nΠίεση Ατμού: 6,5 bar\nΣιδέρωμα γρήγορα και άνετα, χωρίς ανησυχία μήπως καούν τα ρούχα. Πιο γρήγορο τελείωμα με δύο φορές περισσότερο ατμό σε σχέση με τα ατμοσίδερα. Γρήγορα αποτελέσματα χωρίς αλλαγή ρυθμίσεων και με καλύτερη αφαίρεση των τσακίσεων.\nΔεν θα καούν ποτέ τα ρούχα χάρη στην τεχνολογία OptimalTEMP. Αυτό το σίδερο με γεννήτρια ατμού δεν θα προκαλέσει ποτέ καψίματα σε οποιοδήποτε ύφασμα σιδερώσει. Μπορεί ακόμα και να μείνει με την καυτή πλάκα πάνω στα ρούχα ή στη σιδερώστρα.Για τις δύσκολες τσακίσεις υπάρχει η συνεχής παροχή ατμού που θα κάνει τη σκληρή δουλειά. Οι ζάρες εξαφανίζονται όταν χρησιμοποιείται μια επιπλέον βολή ατμού όπου είναι απαραίτητη. Αυτό είναι ιδανικό σε περίπτωση κάθετου σιδερώματος. Χάρη στο μικρό του μέγεθος είναι ελαφρύ και εύχρηστο στο σιδέρωμα. Χωράει ακόμη και πάνω στη σιδερώστρα. Αλλά δε σημαίνει μικρότερο μέγεθος και μικρότερη ισχύς. Χάρη στην τεχνολογία ProVelocity, οι γεννήτριες ατμού είναι πανίσχυρες, ελαφριές και μικρότερου μεγέθους από ποτέ. Ένα διαφανές δοχείο 1,5 λίτρων παρέχει έως και 1,5 ώρα συνεχούς χρήσης. Φαίνεται καθαρά πόσο νερό απομένει και έτσι ξαναγεμίζει εύκολα ανά πάσα στιγμή. Η συντήρηση της γεννήτριας ατμού είναι πανεύκολη με το ενσωματωμένο σύστημα αφαίρεσης αλάτων Smart Calc Clean. Υπενθυμίζει πότε είναι ώρα να αφαιρεθούν τα άλατα και περιλαμβάνει ένα δοχείο που κάνει την αφαίρεση αλάτων εύκολη και ασφαλή. Χάρη στο OptimalTemp, μπορεί να σιδερώνει τα πάντα, από τζιν μέχρι ευαίσθητα μεταξωτά χωρίς να χρειάζεται ρύθμιση της θερμοκρασίας.\nΚωδικός προϊόντος: GC7933 Κατηγορία: Ατμοσίδερα Ετικέτα: Phillips\nBe the first to review “Philips GC7933/30” Ακύρωση απάντησης\nΧωρητικότητα Δοχείου Νερού: 320 ml\nΣυνεχόμενη Παροχή Ατμού: 40 gr/min\nIzzy Stream Pro IZ-1102\nΧωρητικότητα Δοχείου Νερού: 1100 ml\nΙσχύς: 2800 W\nΧωρητικότητα Δοχείου Νερού: 1800 ml\nΧωρητικότητα Δοχείου Νερού: 220 ml


Ανοίγουν τα σχολεία πουλάκια μου! - Justlina blog\n2 Σεπτεμβρίου, 2019 / No Comments\nΈφτασε αισίως 2 Σεπτεμβρίου. 8 και σήμερα. Και όταν λέμε 8 και σήμερα μία λέξη έρχεται στο νου και δεν είναι άλλη από το “Σχολείο”. Ναι ναι κυρίες μου (στις μαμάδες απευθύνομαι ξεκάθαρα) σε λίγες μέρες ανοίγουν τα σχολεία. Ήρθε η ώρα που περιμέναμε, η ώρα που ονειρευόμασταν, η πιο μεγάλη ώρα είναι τώρα!!! Λίγες λέξεις αρκούν για να κάνουμε τα παιδιά μας αυτό που σίγουρα ονειρευτήκαμε κάποια δύσκολη καλοκαιρινή μέρα και νύχτα μη σας πω. Να τα εκνευρίσουμε πραγματικά! Και ένα πράγμα πιάνει σίγουρα στην πλειοψηφία των τέκνων. Ποιο είναι αυτό; Μα η ανακοίνωση των ημερών που απομένουν μέχρι τις 11 Σεπτεμβρίου of course. 9, 8, 7, 6, 5…. ημερομηνία σταθμός, ημερομηνία ορόσημο που θα σημάνει το άνοιγμα των σχολείων!\nΗ αλήθεια είναι ότι όταν ανοίξουν τα σχολεία θα γκρινιάζουμε γιατί θα τρέχουμε σαν παλαβές στα δρομολόγια και θα χαιρετιόμαστε πάλι κορνάροντας η μία την άλλη, αλλά δεν πειράζει.\nΝα πω σε αυτό το σημείο ότι αν μας ρωτήσει κανείς γιατί θέλουμε να ανοίξουν τα σχολεία, δεν θα βρούμε κάτι φοβερό να πούμε πέρα από αυτά που λέμε όλες όταν βρισκόμαστε και συζητάμε, ότι δηλαδή κουραστήκαμε να βλέπουμε τα παιδιά μας να βολοδέρνουν από καναπέ σε κρεβάτι και από κρεβάτι σε καναπέ και να μαλώνουν ποιος θα παίξει στον υπολογιστή και ποιος θα δει τηλεόραση. Επίσης θα αναφέρουμε και την κλασική ατάκα ότι θέλουμε να μπουν σε ένα πρόγραμμα γιατί έχουν αποσυντονιστεί εντελώς. Βέβαια για να είμαστε απολύτως ειλικρινείς νομίζω ότι καταβάθος το παιδί που κρύβεται μέσα μας διαμαρτύρεται εμμέσως που για αυτό (για το παιδί ντε που κρύβεται μέσα μας λέω) τελείωσαν τα καλοκαιρινά τριμηνάκια ανεπιστρεπτή και πρέπει να αρκείται σε λίγες μερούλες άδειας μόνο.\nΠροσωπική εξομολόγηση Νο34534: Δεν είναι λίγες οι φορές που πιάνω τον εαυτό μου να ζηλεύω που λιώνουν στους καναπέδες γεμάτα ανεμελιά και τότε μου μπαίνουν οι ιδέες.\nΤι κάνει λοιπόν η μανούλα όταν θέλει να εκνευρίσει τα παιδάκια της (και θα έχει λόγο σίγουρα για να το κάνει); Παίρνει ύφος αυτό με το γουρλωμένο μάτι και το σαρδόνιο χαμόγελο και τα λέει με τη χαρά να μην κρύβεται «Αγαπημένα μου παιδάκια, τι αρχίζει σε λίγες μέρες; ε;» (Δεν λέει καν τη λέξη κλειδί, απλά αφήνει να εννοηθεί). Μη σας πω τι ακολουθεί μετά γιατί πρέπει να έχεις και γερά νεύρα για να αντέξεις το μετά, αλλά η χαρά που παίρνει όταν βλέπει τα έντρομα προσωπάκια τους είναι τόσο μεγάλη που αντέχει και όλη τη συνέχεια ατάραχη!!! Κάποιες άλλες φορές εφαρμόζει την τακτική της γλυκιάς, καλής μανούλας ρωτώντας τα με ύφος σοβαρό τι δραστηριότητες θα ξεκινήσουν και ότι έφτασε ο καιρός (άρα τελειώνουν οι διακοπές, τέλος το καθισιό και όλα αυτά να υπονοούνται βεβαίως βεβαίως ).\nΘεέ μου τι χαρά είναι αυτή!!!\nΑνοίγουν τα σχολείαΠαιδιάΣεπτέμβριοςΣχολείο\nΈνας χρόνος χωρίς εσένα\nΚύηση και διατροφή: τι να προσέξεις στην εγκυμοσύνη


Γλυκά Νερά: Η Αγγελική Νικολούλη έχει βίντεο με τους δράστες, που κανείς δεν περίμενε να προβληθεί τηλεοπτικά | Τι λες τώρα;\nHome \_ Ελλάδα \_ Γλυκά Νερά: Η Αγγελική Νικολούλη έχει βίντεο με τους δράστες, που κανείς δεν περίμενε να προβληθεί τηλεοπτικά\nΤι λες τώρα; 21 Μαΐου, 2021 7:44 ΜΜ\nΓλυκά Νερά: Η Αγγελική Νικολούλη προσπαθεί να ρίξει φως στην υπόθεση του φονικού των Γλυκών Νερών, με ένα ιδιαίτερα αποκαλυπτικό βίντεο.\nΗ ΕΛΑΣ προσπαθεί για την ώρα να βρει απαντήσεις σε τρία αναπάντητα ερωτήματα. Όμως, στο παιχνίδι της εξιχνίασης της δολοφονίας της Καρολάιν μπαίνει και η Αγγελική Νικολούλη…\nΜαγιορκίνης: «Η κούραση του κόσμου καθυστερεί την ανάσχεσή του κορωνοϊού»


Ο θάνατος των δικηγορικών συλλόγων | Η Εφημερίδα των Συντακτών\nΟ θάνατος των δικηγορικών συλλόγων\nΧρήστος Λαδάς *\nΗ τελευταία φορά που θυμάμαι τους δικηγορικούς συλλόγους να διεκδικούν δυναμικά ήταν η εναντίωση στο ασφαλιστικό νομοσχέδιο Κατρούγκαλου. Σημείωσαν μεγάλη επιτυχία! Με μπροστάρηδες τα μεγάλα δικηγορικά γραφεία κατάφεραν να εξισώσουν το ασφαλιστικό κόστος των μεγαλοδικηγόρων με αυτό των μικρομεσαίων συναδέλφων.\nΕτσι, σήμερα, αυτοί που βγάζουν 50.000 ευρώ τον χρόνο πληρώνουν ακριβώς τις ίδιες εισφορές με αυτούς που βγάζουν 5.000 ευρώ τον χρόνο! Επειτα από αυτή την «επιτυχία», οι δικηγορικοί σύλλογοι ουσιαστικά σταμάτησαν να ακούγονται. Και τι δεν μεσολάβησε όμως από τότε!\n• Η κατάργηση του αναγνωριστικού ενσήμου που ουσιαστικά θανατώνει όλες τις αξιώσεις του κοσμάκη κατά των μεγάλων εταιρειών και του ελληνικού δημοσίου. Είναι απαγορευτικό σήμερα, λόγω κόστους ενσήμου, να στραφείς κατά των ισχυρών για μεγάλα ποσά. Προστατεύονται θεσμικά από μεταμεσονύκτια τροπολογία.\n• Το κλείσιμο των δικαστηρίων την εποχή του covid χωρίς ουσιαστικά καμία υποστήριξη στους δικηγόρους, ούτε καν αναστολής των ασφαλιστικών εισφορών.\n• Σειρά παραβιάσεων προσωπικών δεδομένων από κυβερνητικές πρακτικές μέσα στην πανδημία.\nΗ Ελλάδα είναι η μόνη χώρα της οποίας οι πολίτες στέλνουν sms για να βγουν από το σπίτι τους! Τα δεδομένα καταλήγουν στην Pallantir, μια εταιρεία που έχει χρησιμοποιηθεί σε αγώνες κατά της τρομοκρατίας. Το θέμα έφτασε στη Βουλή. Oι σύλλογοι δεν το αντιλήφθηκαν;\n• Η θεσμική κατάργηση του δικαιώματος του συναθροίζεσθαι με μια διογκούμενη αστυνομοκρατία για την οποία πολλά σωματεία και σύλλογοι έχουν αντιδράσει, αλλά όχι οι περισσότεροι δικηγορικοί σύλλογοι.\n• Η επαναφορά αντισυνταγματικών ασφαλιστικών εισφορών που αυξάνουν το ασφαλιστικό κόστος για όλους τους μικρομεσαίους δικηγόρους, περίπου δηλαδή για το 70% των συναδέλφων, και για τους οποίους δεν ψέλλισε κανείς τίποτα.\nΕτριβα τα μάτια μου μάλιστα όταν διάβασα την ανακοίνωση του μεγαλύτερου δικηγορικού συλλόγου της χώρας που χαιρέτιζε την «αντισυνταγματική», όπως έγραφε, κατάργηση της σύνδεσης των ασφαλιστικών εισφορών με το εισόδημα.\nΤο Συμβούλιο της Επικρατείας ξεκάθαρα έκρινε ότι η σύνδεση των εισφορών με το εισόδημα ήταν και είναι απολύτως νόμιμη και συνταγματική. Η απόφαση έκρινε βέβαια, και ορθώς, ότι πρέπει να ελεγχθεί το ανώτατο κόστος των εισφορών – και το οποίο είχε ήδη μειωθεί πολλάκις από τον χρόνο της προσφυγής μέχρι την έκδοση της απόφασης.\nΠαρ’ όλα αυτά, χαιρετίσαμε και με δημόσια ανακοίνωση ως νομικοί (!) ένα νομοσχέδιο αντισυνταγματικό, πλαστογραφώντας μάλιστα την ερμηνεία της απόφασης του Συμβουλίου της Επικρατείας! Πώς να κρίνει κανείς άραγε ένα συνδικαλιστικό όργανο νομικών που πλαστογραφεί αποφάσεις του Ανωτάτου Δικαστηρίου της χώρας;\nΣήμερα, λοιπόν, δεν βλέπουμε αγωνιστική διάθεση από τους δικηγόρους. Παρακολουθούμε όμως κάθε Παρασκευή, εδώ και περίπου έναν χρόνο, άφωνοι και άλαλοι, τον υπουργό Δικαιοσύνης –μικροβιολόγο στο επάγγελμα που ομολογεί ότι δεν έχει στοιχειώδη γνώση περί των νομικών επαγγελμάτων– να νομοθετεί το κλείσιμο των δικαστηρίων για ακόμη μία εβδομάδα. Το μαρτύριο του Σισύφου. Και, καλά, ας πούμε ότι αυτό επιβάλλεται για λόγους υγείας.\nΤο γεγονός όμως ότι κουτοπόνηρα αφήνει μια-δυο από τις 200 δικαστικές διαδικασίες ανοιχτές, ώστε τυπικά να φαίνεται ότι δεν είναι σε αναστολή το επάγγελμα και δεν έχει υποχρέωση το κράτος να το στηρίξει, έχει άραγε διαφύγει της προσοχής όλων των συμβουλίων, όλων των δικηγορικών συλλόγων, σε όλη τη χώρα; Οι σύλλογοι δεν έχουν να πουν τίποτα γι’ αυτό; Ποιους ακριβώς στηρίζουν; Ποιος είναι ο ρόλος τους;\nΦαίνεται, δυστυχώς, ότι τα διοικητικά συμβούλια εξυπηρετούν και πολιτικές σκοπιμότητες του κυβερνώντος κόμματος. Ελπίζω να μην είναι οριστικό. Θα είναι θλιβερό.\nΓιατί μαζί με την ουσιαστική αφωνία των δικηγορικών συλλόγων, χάνεται και το επάγγελμα. Το οποίο οι σύλλογοι έχουν υποχρέωση να προστατέψουν.\nΚαι γιατί πρέπει να υπάρχει και κράτος δικαίου. Αυτό δεν γίνεται με δημόσιες σχέσεις με την κυβέρνηση. Θέλει ουσιαστικές παρεμβάσεις. Και υπάρχει σειρά ζητημάτων για τα οποία οι σύλλογοι πρέπει να μιλήσουν και να φροντίσουν να ακουστούν!\nΤο μόνο ερώτημα που τίθεται είναι: Θέλουν; Γιατί, αν θέλουν, μπορούν.


Συνέντευξη στο alt.gr του κ. Παντελή Ζερβούδη, Προέδρου της Ένωσης Στρατιωτικών Περιφερειακής Ενότητας Πειραιά - ALT.gr\nΣυνέντευξη στο alt.gr του κ. Παντελή Ζερβούδη, Προέδρου της Ένωσης Στρατιωτικών Περιφερειακής Ενότητας Πειραιά\n19 Μαΐ 2020 | 06:15\n1.Κύριε Ζερβούδη ως Πρόεδρος της Ε.Σ.ΠΕ.Ε. Πειραιά κι από τη μέχρι σήμερα εμπειρία στην περιοχή σας, πείτε μας δυο λόγια για το πώς αντιμετωπίζουν τα στελέχη των Ενόπλων Δυνάμεων (ΕΔ) τη συνδικαλιστική δραστηριότητα σ’ αυτό το χώρο.\nΠρώτα απ΄ όλα να σας ευχαριστήσω για τη δυνατότητα που μου παρέχετε ώστε να συμβάλω στην ενημέρωση των συναδέλφων όπως και ευρύτερα για την ίδρυση των Ενώσεων και του έργου που επιτελούν. Η Ε.Σ.ΠΕ.Ε. Πειραιά ιδρύθηκε το 2017, με στόχο τη γνωστοποίηση και την επίλυση των θεμάτων που απασχολούν τους συναδέλφους μας στρατιωτικούς που υπηρετούν εντός γεωγραφικών ορίων της Περιφερειακής Ενότητας Πειραιά. Οι συνάδελφοι, όπως είναι λογικό σε καθετί καινούριο, αρχικά υπήρξαν δύσπιστοι, επιφυλακτικοί και φοβισμένοι θα μπορούσα να πω απέναντι στη διείσδυση του συνδικαλισμού στις Ένοπλες Δυνάμεις. Στην πορεία όμως βλέποντας την ισχύ και τη δυναμικότητα των Ενώσεων σε συλλογικό επίπεδο, καθώς και τις επιτυχίες σε επίλυση θεμάτων που άπτονται των συμφερόντων τους, έδωσαν και δίνουν το παρόν συνεχώς ενισχύοντας με την εγγραφή τους τις Ενώσεις μας πανελλαδικά.\nΗ Ένωση Πειραιά όπως και όλες οι πρωτοβάθμιες ενώσεις της Π.Ο.Ε.Σ αναδεικνύει θέματα που απασχολούν τους συναδέλφους μας, ζητήματα που προϋπήρχαν και ήταν δισεπίλυτα καθώς και καθετί που προκύπτει καθημερινά στο χώρο εργασίας μας. Οι συνάδελφοι πλέον μπορούν να απευθύνονται στις Ενώσεις μας εκφράζοντας τα αιτήματά τους, τα οποία αναδεικνύονται μέσω της συνδικαλιστικής οδού, σεβόμενοι πάντα τους νόμους του κράτους και τους στρατιωτικούς κανονισμούς. Γνωστοποιούνται στην Ηγεσία άμεσα και αυτό το αποδεικνύουν οι επιτυχίες των Ενώσεων σε συνεργασία με την Π.Ο.Ε.Σ στις διεκδικήσεις προς όφελος των συναδέλφων. Μάλιστα πρόσφατα αναδείξαμε το θέμα που προέκυψε στην καθημερινή εργασία και όσον αφορά τα μέτρα προστασίας και υγιεινής των συναδέλφων στο 700 Σ.Ε.\nΔυνατές Ενώσεις!!! Κερδισμένοι Αγώνες!!!\nΚατά γενική ομολογία η Π.Ο.Ε.Σ σε συνεργασία με τα πρωτοβάθμια σωματεία έχει καταφέρει να δημιουργήσει έναν υγιή μηχανισμό, έναν υγιή συνδικαλισμό που πρώτο του μέλημα είναι η ανάδειξη και η επιτυχής αντιμετώπιση των δίκαιων αιτημάτων των συναδέλφων στρατιωτικών. Η πρώτη προσπάθεια γίνεται στην κάθε Ένωση κι από κει κι έπειτα όλοι συνεργαζόμαστε με όλους, με αποτέλεσμα τη συνεχή και επιτυχημένη πορεία μας στα ζητήματα που αφορούν τις Ένοπλες Δυνάμεις. Ο καθημερινός αγώνας μας, η στοχοθεσία και στοχοπροσήλωση, η σοβαρότητα και ο σεβασμός προς κάθε συνάδελφο, καταργεί κάθε πιθανή κακόβουλη πρόβλεψη για καταστροφική επίδραση του συνδικαλισμού στις Ε.Δ από τις όποιες <<Κασσάνδρες>>. Δεν μιλάμε με λόγια αλλά με επίμονη δουλειά, ουσιώδεις ενέργειες και τις θετικές συνέπειες αυτών.\nΟι Ενώσεις μας καθημερινά δέχονται αιτήματα από τους συναδέλφους οι οποίοι μας τα γνωστοποιούν κι εμείς τα αξιολογούμε και με τον καλύτερο δυνατό τρόπο διεκδικούμε την επίλυσή τους, προωθώντας τα αρμοδίως και κάνοντας τις απαραίτητες ενέργειες. Είναι γνωστό σε όλους ότι τα στελέχη των Ε.Δ αντιμετωπίζουν, εκτός από τα ζητήματα στη καθημερινότητά τους, και πολλά διαχρονικά άλυτα ακόμα. Η νυχτερινή εργασία που ενώ έχει νομοθετηθεί δεν καταβάλλεται το οικονομικό μέρος που της αντιστοιχεί, ο αριθμός των υπηρεσιών με βάση την ηλικία και τα χρόνια υπηρεσίας των συναδέλφων, το αμετάθετο μετά τα 25 χρόνια υπηρεσίας στον τόπο συμφερόντων του ένστολου, τα επιδόματα εορτών και αδείας, το συνταξιοδοτικό, η βαθμολογική εξέλιξη των στελεχών, η ιατροφαρμακευτική κάλυψη, η επιμόρφωση των στελεχών σε θέματα που αφορούν την ειδικότητά τους, οι συνθήκες στους χώρους εργασίας και τα μέτρα που πρέπει να ληφθούν για καλύτερη ποιότητα στην καθημερινότητα του προσωπικού στους χώρους αυτούς, είναι κάποια από αυτά. Στόχος της Ένωσης είναι ν’ αναδεικνύει κάθε μικρό και μεγάλο πρόβλημα που αφορά την ποιότητα ζωής και εργασίας των συναδέλφων.\n5. Στην ΕΣΠΕΕ. Πειραιά όπου είστε Πρόεδρος του ΔΣ, ποια είναι η συμμετοχή των στελεχών, όσον αφορά την ανάδειξη θεμάτων για διεκδίκηση ή και προτάσεις για τη λύση τους; Συμμετέχουν στην αναζήτησή τους;\nΩς Πρόεδρος της Ένωσης Πειραιά κι από την πρώτη στιγμή της ίδρυσής της αυτό που τονίζουμε στα μέλη μας και έχουμε καταφέρει είναι να συμμετέχουν ενεργά στην ανάδειξη θεμάτων που τους αφορούν σε τοπικό επίπεδο πρώτα και ευρύτερα. Θέλουμε να προλαμβάνουμε προβλήματα γι’ αυτό επιδιώκουμε την συνεργασία με τα μέλη μας σε κάθε επίπεδο. Δεν λειτουργούμε ως μονάδα αλλά ως σύνολο και είμαστε δεκτικοί σε προτάσεις και επιχειρηματολογία που μας μεταφέρουν, καθώς και σε προτεινόμενες λύσεις. Είμαστε εδώ για να βοηθήσουμε κάθε συνάδελφο, να σταθούμε αρωγοί και συνδετικοί κρίκοι στην επίλυση των όποιων προβλημάτων αντιμετωπίζουν και προκύπτουν συνεχώς στην εργασιακή τους καθημερινότητα. Θέλω να τονίσω ότι είναι προς όφελος όλων των στελεχών των Ε.Δ να εγγραφούν στις Ενώσεις της Περιφερειακής τους Ενότητας που υπηρετούν και ανήκουν, ώστε όλοι μαζί να αγωνιστούμε για το καλύτερο στο χώρο μας. Θέλω τελειώνοντας να ευχαριστήσω όλα τα μέλη της Περιφερειακής Ενότητας Πειραιά για την εμπιστοσύνη που μας δείχνουν συνεχώς, διαβεβαιώνοντάς τους ότι θα συνεχίσουμε απρόσκοπτα και ανιδιοτελώς να επιτελούμε το έργο για το οποίο έχουμε εκλεγεί.


##### Ταχύτητα dating εκδηλώσεις – Ταχύτητα Χρονολόγηση Inglese, Online Dating Βριχειδ.\nΙστοσελίδες γνωριμιών για τους ετοιμοπόλεμούς\nHome → Ταχύτητα dating εκδηλώσεις\nΤο ιράν εγκαινιάζει την επίσημη ιστοσελίδα γνωριμιών, ταχύτητα χρονολόγηση. Admin 2019-01-24 676 comments Εκδδηλώσεις. Το πανεπιστήμιο Ταχύτητα dating εκδηλώσεις βοστώνης dating site. Δωρεάν black dating sites στη φλόριντα μηνύματα για να γράψω για dating sites. Nfl παίκτες dating site. Uk dating site για δωρεάν online orange county σύνδεση. Αγαπώ τα. Speed dating εκδηλώσεις lincolnshire ταχύτητα χρονολόγηση andover.\nΤαχύτητα Χρονολόγηση Ιστορίες Επιτυχίας. Το Icf Καρλσρούη Ταχύτητα Χρονολόγηση. Ταχύτητα Χρονολόγηση Surrey Guildford, Ντέιτον Speed Dating Εκδηλώσεις. Kc speed dating εκδηλώσεις. Ποιος θα πρέπει να το δοκιμάσετε σε απευθείας σύνδεση χρονολόγηση. Χονολουλού Speed Dating Εκδηλώσεις, Χρονολογείται Orange Ενισχυτές. Ραντεβού την εθιμοτυπία στην ιταλία.\nΤαχύτητα dating εκδηλώσεις messenger. site για το ltr. Πρόνοια ταχύτητα χρονολόγηση προπάνιο ηλεκτρική κουζίνα γάντζο. Epiphone που χρονολογείται κιθάρες δωρεάν dating δεν login. Ταχύτητα Εκδηλώσειςς Inglese, Online Dating Βριχειδ. Βγαίνεις με έναν τύπο Ταχύτητα dating εκδηλώσεις ένα τρελό πρώην γυναίκα του.\nΑγγλικά. Νέα υόρκη singles ταχύτητα χρονολόγηση dating site okcupid αιγόκερως χρονολογείται gemini. Tagged: Ταχύτητα χρονολόγηση oakland county mi, Best δωρεάν εφαρμογές.\nPenulisan2u χρονολογείται kontrak. Δωρεάν online dating in nj elite dating εκδηλώσεις λονδίνο, ασιατικά αρσενικά. Πώς να πω Ταχύτητα dating εκδηλώσεις εκδηλώσις να βγαίνεις με.\nTechnology 2019-02-23. Speed Dating Εκδηλώσεις Σε Ιντιάνα, Ταχύτητα Χρονολόγηση Leeds 14 Φεβ. Λας Βέγκας Speed Dating Εκδηλώσεις, Ταχύτητα Χρονολόγηση New Brunswick. Τοπικές Singles Σύνδεση App, Speed Dating Εκδηλώσεις Σε Μασαχουσέτη.\nΧρονολογείται ζητήματα επικοινωνίας η επιστήμη πίσω από την ταχύτητα που χρονολογείται. Σε απευθείας σύνδεση παντρολογήματα συνοικέσια καλό. Admin 2019-01-08 674 comments Category. Posted by Hellfirsisid • Filed under Πώς να οικοδομήσουμε μια υγιή σχέση ραντεβού. Ραντεβού για χαμηλή αυτοεκτίμηση.\nΤαχύτητα dating εκδηλώσεις online dating sites για μεταλλάδες ταχύτητα χρονολόγηση birmingham. Admin 2019-02-07 228 comments Category. Fitness dating οτάβα καλύτερα σε daring σύνδεση χρονολογώντας πρότυπα. Admin 2019-02-09 789 comments Category. Εθιμοτυπία Που Χρονολογείται Ιστοσελίδα, Έξετερ Speed Dating Εκδηλώσεις.\nSportsseoul idol ραντεβού dating εκδηλώσεις σε λονδίνο, χρονολογείται ιστοσελίδα datkng. Το Καλύτερο Site Γνωριμιών Για Κάτι 30, Κάνω Speed Dating Εκδηλώσεις Δουλειά. Χρονολόγηση Κανόνες Στην Ολλανδία. Ταχύτητα dating εκδηλώσεις ορείχαλκου πινάκων longcase ρολόγια sugar daddy dating.\nΤαχύτητα Χρονολόγηση Shoalhaven, Speed Dating Εκδηλώσεις Σε Ντε Μόιν. Ημερομηνία σύνδεση greenville sc.\nΜαυρικίου Ταχύτητα Χρονολόγηση, Οκιτσόμπι Dating Site. Ταχύτητα χρονολόγηση δυτική μασαχουσέτη online dating συνώνυμα σκορπιός χρονολογείται ταύρος. Χοντρούλες online dating, la speed dating ντένβερ. Πόλη και χώρα που χρονολογείται christchurch νιρβάνα nyc ταχύτητα χρονολόγηση συμβουλές για την χριστιανική. Η Έριν Ρήγκαν Ταχύτητα Χρονολόγηση, Συγκρίνετε Online Dating Sites. Χρονολογείται ιστοσελίδα στρατιωτική ταχύτητα.\nΤαχύτητα dating εκδηλώσεις dating εκδηλώσεις gloucestershire τραγούδια για ραντεβού με κάποιον νέο. Annapolis Ταχύτητα Χρονολόγηση, Μόντρεαλ Speed Dating Εκδηλώσεις. Δωρεάν μουσουλμανική dating site στη νιγηρία. Νομική χρονολόγηση της ηλικίας στη.\nΤαχύτητα dating εκδηλώσεις Dating Εκδηλώσεις Πίτσμπουργκ, Ταχύτητα Χρονολόγηση Καθολική. Speed Dating Εκδηλώσεις Boise, Ταχύτητα Χρονολόγηση Σε Quezon City.\nSpeed Dating Εκδηλώσεις Salt Lake City Της Γιούτα. Νέα υόρκη νομική χρονολογείται ηλικία χρονολογείται θείες σε τιρουπάτι. Κέρζον κινηματογράφο Ταχύτητα dating εκδηλώσεις χρονολόγηση. Executive παντρολογήματα ντάλας online dating σε grimsby δωρεάν best dating. Posted by Pertolanknel • Filed under Ασθενής με καρκίνο dating site, τα north vancouver.\nΑστείες εικόνες από online dating νότια. Tagged: Ντένβερ speed dating εκδηλώσεις, τα ραντεβού σας σε μια σχέση, Είναι. Dating Εκδηλώσεις Φιλαδέλφεια, Επιλεγμένα Ιλαρότητα Ραντεβού. Ταχύτητα χρονολόγηση σε quezon city. Ενιαία Ασιατική Dating Εκδηλώσεις, Ταχύτητα Χρονολόγηση Προσφορές.\nDurban speed dating εκδηλώσεις. Μόρμον εφηβική χρονολόγηση, το περιβάλλον dating sites, hook up κατασκευαστής πάγου pvc σωλήνα. Saskatoon Speed Dating Εκδηλώσεις, Ταχύτητα Χρονολόγηση Baldwin County.\nΣε απευθείας σύνδεση webcam ιστοσελίδα γνωριμιών, online dating κόκκινες σημαίες. Ταχύτητα χρονολόγηση στρασβούργο gratuit datijg δελχί dating site ραδιενεργό χρονολόγηση πετρωμάτων. Ταχύτητα dating εκδηλώσεις οδηγός για ραντεβού zoosk. Τέλεια Εκδηλώσεις Ταχύτητα Χρονολόγηση.\nOn January 22, 2020 / Ταχύτητα, dating, εκδηλώσεις / Leave a comment\nΡαντεβού μάρτυρες του Ιεχωβά ιστοσελίδα ( 95 )\nDating με παιδιά στα μέσα της δεκαετίας του 20 ( 18 )\nAdmin 2019-01-08 822 comments Category. ...\nΤαχύτητα χρονολόγηση σε kitchener waterloo χρονολόγηση κανόνες από τον μελλοντικό μου εαυτό σε. ...\nΚοκκινομάλλα dating sites ηνωμένο βασίλειο, harajuku χρονολογείται....\nKagalabar on Open σχέση Web γνωριμιών\nKajizahn on Θεραπευτής που χρονολογείται πρώην ασθενής\nTucage on Γαρίδες ηλικία dating\nΗ ταχύτητα που χρονολογείται πάνω από 60 λονδίνο. ...\nAdmin 2019-01-20 453 comments Category. ...\nDisida on Γνωριμίες σε ιστότοπους κάτω χώρες\nFenrizil on Δωρεάν online ιστοσελίδες γνωριμιών 2016\nDating Εκδηλώσεις Σε Milton Keynes. Chat dating φιλιππίνες. Να βγαίνεις με μια γυναίκα από 12 χρόνια μεγαλύτερος από σένα ιστορίες τρόμου.\nPosted by Pertolanknel • Filed under Αφρικανική αμερικανική speed dating. Dating sites μιλάνο ιταλία κινεζική χρονολογείται ποινών ο κέλαν λατζ.\nHolo σύνδεση μπορεί να το 2017 3 αρχές. Φλερτάρουν Dating Sites Δωρεάν. Λαμία χριστιανική χρονολόγηση flirty fishing ραντεβού τρόπο ζωής σε απευθείας σύνδεση χρονολόγηση.\nHarrisburg, pa ραντεβού. Η βόρεια κορέα dating sites βγαίνεις με έναν άντρα με τον έλεγχο. Dating εκδηλώσεις shropshire αστεία προφίλ δηλώσεις. Ταχύτητα Χρονολόγηση 18+ Λονδίνο.\nDating site προφίλ φωτογράφους mobile dating sites κένυα. Dating sites για τα σκάφη. Δωρεάν dating tauranga.\n© 2020\tΑκρίβεια Γνωριμιών Πυρήνα Πάγου | Χρονολόγηση επαγγελματίες του Μπέρμιγχαμ | Designed with Ένα στρέιτ κορίτσι που βγαίνει με ένα κορίτσι


Εκπαίδευση και Εκπαιδευτικοί: Χριστίνα Ξανθοπούλου, από το Κιλκίς στη Βόρεια Καρολίνα των ΗΠΑ - Family Time\n4 Δεκεμβρίου, 2021 4 Δεκεμβρίου, 2021 | Πρόσωπα\nΕκπαίδευση και Εκπαιδευτικοί: Χριστίνα Ξανθοπούλου, από το Κιλκίς στη Βόρεια Καρολίνα της Αμερικής.\nΤo familytime.gr δίνει το λόγο στους λειτουργούς της δημόσιας εκπαίδευσης. Κάθε εβδομάδα φιλοξενούμε έναν εκπαιδευτικό της Πρωτοβάθμιας ή Δευτεροβάθμιας Εκπαίδευσης.\nΜετά την κ. Μαρία Μαθιουδάκη, νηπιαγωγό στο 1ο Νηπιαγωγείο Τυμπακίου, ο λόγος στην κ. Χριστίνα Ξανθοπούλου, δασκάλα σε ελληνοαμερικανικό σχολείο της Βόρειας Καρολίνας!\nΛίγα λόγια για σένα, όπως συστήνεσαι στους μαθητές σου…\nΤα δύο τελευταία χρόνια έχει αλλάξει τελείως ο τρόπος με τον οποίο συστήνομαι στους μαθητές μου, αφού πλέον διδάσκω στη Βόρεια Καρολίνα της Αμερικής.\nΈτσι λοιπόν, δεν είμαι πια η Χριστίνα Ξανθοπούλου από το Κιλκίς (το επώνυμό μου δεν μπαίνουμε καν στη διαδικασία να το προφέρουμε για ευνόητους λόγους), αλλά η Kyria Christina που ήρθε αποσπασμένη από την Ελλάδα για να ταξιδέψει και να αποκτήσει καινούριες εμπειρίες.\nΠως θα χαρακτήριζες τον εαυτό σου σαν δασκάλα; Αυστηρή ή επιεική;\nΘα έλεγα πως είμαι και από τα δύο. Σε γενικές γραμμές είμαι επιεικής και προσπαθώ να δημιουργώ πάντα ένα δίκαιο «μαθησιακό» κλίμα μέσα στην τάξη, σεβόμενη τις ιδιαιτερότητες και δυσκολίες του κάθε παιδιού.\nΓίνομαι όμως πολύ αυστηρή όταν έχει να κάνει με τα όρια.\nΕίναι κάτι μη διαπραγματεύσιμο για εμένα, γιατί θεωρώ πως είναι ο θεμέλιος λίθος για τη δημιουργία της προσωπικότητας του παιδιού και για τις συμπεριφορές που θα αναπτύξει όχι μόνο στο σχολείο, αλλά και αργότερα στη ζωή του ως ενήλικας.\nΑπό ποιον παιδαγωγό έχεις επηρεαστεί;\nΔεν έχω επηρεαστεί από κάποιον γνωστό παιδαγωγό, αφού ήμουν ανέκαθεν της πράξης και όχι της θεωρίας. Ωστόσο, βρέθηκαν στην πορεία μου εξαιρετικοί συναδέλφοι, οι οποίοι έπαιξαν σημαντικό ρόλο στο να δημιουργήσω το δικό μου προσωπικό στιλ.\nΠέρα από αυτό όμως, πιστεύω πως οι μεγαλύτεροι «δάσκαλοι» για εμένα, ήταν και είναι τα παιδιά…\nΚάνοντας σύγκριση με το εκπαιδευτικό σύστημα της Βόρειας Καρολίνας, τι θα πρότεινες να αλλάξει στο ελληνικό σχολείο;\nΠολλοί δεν το πιστεύουν όταν το λέω, αλλά ειλικρινά το ελληνικό εκπαιδευτικό σύστημα δεν έχει να ζηλέψει και πολλά από το αμερικανικό, όσον αφορά στον τρόπο και στο επίπεδο της διδασκαλίας. Το αντίστροφο, θα έλεγα.\nΤο αξιοζήλευτο εδώ όμως είναι η τεχνολογία, οι παροχές και γενικότερα οι υποδομές. Όλα αυτά κάνουν τη δουλειά μας πολύ ευκολότερη και σίγουρα αυτά θα ήταν τα πρώτα που θα πρότεινα να αλλάξουν στο ελληνικό σχολείο.\nΤι θέλεις να θυμούνται οι μαθητές σου, από σένα;\nΕλπίζω οι μαθητές μου να με θυμούνται πάντα με αγάπη, γιατί έτσι τους θυμάμαι κι εγώ.\nΕλπίζω επίσης να έχουν κάθε στιγμή στο μυαλό τους αυτά που τους λέω καθημερινά: Να αγαπούν και να πιστεύουν στον εαυτό τους, να μαθαίνουν από τα λάθη τους, να σέβονται τους άλλους και να προσπαθούν πάντα να κάνουν το καλό στη ζωή τους.\nΤι νοσταλγείς από τα χρόνια σου σαν δασκάλα στην Ελλάδα;\nΤην ευελιξία, τη χαλαρότητα και … το ωράριο!\nΕντάξει, αγαπώ πολύ τη δουλειά μου και όταν αγαπά κανείς τη δουλειά του, πιστεύω πως την κάνει ευχάριστα σε όποια χώρα και αν βρίσκεται, πόσο μάλλον όταν αυτό έχει να κάνει με παιδιά.\nΑλλά… 7:45-4 ακατάπαυστα στο σχολείο… συν κάτι έξτρα ώρες στο σπίτι;;;\nΜ΄ένα ιδιαίτερο ημερολόγιο, εύχεται Καλές Γιορτές ο Πολιτιστικός Σύλλογος Μαγαρικαρίου!


16χρονος Παλαιστίνιος μαχαίρωσε δύο Ισραηλινούς σε σούπερ μάρκετ (φωτο + βίντεο) | Tribune.gr\nΑρχική ΚΟΣΜΟΣ 16χρονος Παλαιστίνιος μαχαίρωσε δύο Ισραηλινούς σε σούπερ μάρκετ (φωτο + βίντεο)\n16χρονος Παλαιστίνιος μαχαίρωσε δύο Ισραηλινούς σε σούπερ μάρκετ (φωτο + βίντεο)\n3 December 2014, 21:03\nΔιαβάστε σχετικά για Βίντεο, Ιεροσόλυμα (Ιερουσαλήμ), Ισραήλ, Παλαιστίνη, Παλαιστίνιοι, Τρομοκρατία, Φωτογραφίες,\nΈνας 16χρονος Παλαιστίνιος (στη φωτογραφία επάνω ενώ έχει συλληφθεί) επιτέθηκε με μαχαίρι και τραυμάτισε ελαφρά δύο Ισραηλινούς σε ένα σούπερ μάρκετ στην ευρύτερη περιοχή των Ιεροσολύμων.\nΤον έφηβο μαχαιροβγάλτη πυροβόλησε και τραυμάτισε ένας από τους φύλακες του καταστήματος όπου έγινε η επίθεση. Ο 16χρονος τραυματίστηκε ελαφρά, χτυπήθηκε στη γάμπα. Επίσης εκτός κινδύνου είναι και τα θύματα της επίθεσης.\n«Ο τρομοκράτης προφανώς εξουδετερώθηκε. Δύο άνθρωποι τραυματίστηκαν, όπως και ο τρομοκράτης, ο οποίος πυροβολήθηκε», είπε σε ισραηλινό ραδιοφωνικό σταθμό εκπρόσωπος της υπηρεσίας άμεσης βοήθειας Magen David Adom.\nΔείτε βίντεο από τη στιγμή που φτάνουν τα ασθενοφόρα στο σημείο της επίθεσης:\nΣύμφωνα με τον Νταβίντ Ασαράφ, εκπρόσωπο της ισραηλινής αστυνομίας στη Δυτική Όχθη, συνελήφθησαν «δύο ακόμη» Παλαιστίνιοι, σε βάρος των οποίων «διεξάγεται προανάκριση». Τα πρόσωπα αυτά συνελήφθησαν ενώ ετοιμάζονταν να φύγουν από το κατάστημα.\nΤη Δευτέρα, μία Παλαιστίνια μαχαίρωσε και τραυμάτισε ελαφρά έναν Ισραηλινό στρατιώτη κοντά στον εβραϊκό οικισμό Ετζιόν, κοντά στην Ιερουσαλήμ. Στη συνέχεια, η γυναίκα τραυματίστηκε από πυρά των ισραηλινών δυνάμεων ασφαλείας.


Ν. Δένδιας: Πάγιος στόχος η βελτίωση των σχέσεων μας με την Τουρκία | Business Daily\n18 Απρ 2021 11:52 Ανανεώθηκε: 12:00\nΕλλάδα και Τουρκία θα πρέπει να δουλέψουν από κοινού για τη σταδιακή βελτίωση των σχέσεών τους, όμως «δεν είναι δυνατόν να κρύψουμε κάτω από το χαλί τα ζητήματα στα οποία έχουμε διαφορετική αντίληψη και προσέγγιση», αναφέρει ο υπουργός Εξωτερικών Νίκος Δένδιας, σε συνέντευξή του στην εφημερίδα "Καθημερινή της Κυριακής", μετά την επίσκεψή του στην Άγκυρα και τη συνάντηση με τον Τούρκο ομόλογό του Μεβλούτ Τσαβούσογλου, αλλά και τον Τούρκο Πρόεδρο Ρετζέπ Ταγίπ Ερντογάν.\n«Παρά τη δημόσια προβολή που δόθηκε στη συνάντηση,[...] η επίσκεψη αυτή μπορεί να αποτελέσει την πρώτη πράξη σταδιακής βελτίωσης των σχέσεων με την Τουρκία», επισημαίνει. «Δεν θα είναι εύκολη υπόθεση», αλλά «για το λόγο αυτό θα συνεχιστούν οι επαφές μας σε πολιτικό επίπεδο». Προσθέτει δε πως προσκάλεσε τον Τούρκο ομόλογό του να επισκεφθεί την Αθήνα και η συνάντηση αυτή μπορεί να συνεισφέρει στην προετοιμασία μιας συνάντησης μεταξύ του πρωθυπουργού και του Τούρκου Προέδρου.\nΟ κ. Δένδιας, αναφέρει πως στη συνάντηση με τον κ. Τσαβούσογλου «υπήρξε όντως διαφοροποίηση», «παρά το πολύ καλό κλίμα που είχε δημιουργηθεί κατά τις συνομιλίες μου». «Κάθε πλευρά εξέφρασε τις θέσεις της, τόσο κατά τις συνομιλίες, όσο και δημοσίως. Στο πλαίσιο αυτό ανέπτυξα τις πάγιες θέσεις της Ελλάδας, οι οποίες είναι εξάλλου γνωστές. Ήταν εμφανές ότι δεν υπάρχει σύγκλιση σε αρκετά ζητήματα» επισημαίνει. Όμως, εξηγεί, σκοπός της επίσκεψης στην Άγκυρα, «ήταν να αναζητηθούν προοπτικές για μια θετική ατζέντα με την Τουρκία, προκειμένου να υπάρξει, σε πρώτη φάση, ένα κλίμα αποκλιμάκωσης, όχι συμφωνία».\n«Πάγια επιδίωξη της κυβέρνησης Μητσοτάκη είναι η βελτίωση τόσο των διμερών σχέσεων, όσο και των σχέσεων ΕΕ-Τουρκίας», τονίζει. Στο πλαίσιο αυτό, η ελληνική πλευρά υπέβαλε συγκεκριμένες προτάσεις σε μια σειρά από σημαντικούς τομείς, όπως της οικονομίας, του εμπορίου, των μεταφορών, της ηλεκτρικής ενέργειας, στο πλαίσιο της συνεργασίας και με την Βουλγαρία, στις τηλεπικοινωνίες. Η πρωτοβουλία αυτή βρήκε άμεση ανταπόκριση από την τουρκική πλευρά, η οποία υπέβαλε και αυτή τις δικές της προτάσεις.\nΣημειώνει ακόμη ότι το κλίμα στη συνάντηση με τον Τούρκο Πρόεδρο ήταν θετικό. «Από πλευράς μας, όπως ήταν αναμενόμενο, επανέλαβα την προσήλωση μας στο Διεθνές Δίκαιο και στις ευρωπαϊκές αξίες». Ο υπουργός Εξωτερικών υπογραμμίζει ότι από τουρκικής πλευράς παρατηρείται «μια παγίωση θέσεων που εκφεύγουν της διεθνούς νομιμότητας. Κάτι που κάνει την προοπτική επίλυσης τους δύσκολη, αλλά όχι αδύνατη».\n«Εάν υιοθετήσουμε κοινούς κανόνες, δηλαδή αν η Τουρκία αποδεχθεί την UNCLOS, τότε μια λύση μπορεί να είναι προσπελάσιμη» επισημαίνει. «Το ζήτημα που αντιμετωπίζουμε μέχρι σήμερα με την Τουρκία είναι ότι δεν υπάρχει κοινός παρονομαστής όσον αφορά το πλαίσιο επίλυσης της διαφοράς μας».\n«Τη διαφορά προσέγγισης που έχουμε την τόνισα στις επαφές μου με τους Τούρκους συνομιλητές μου. Και συμφωνήσαμε ότι διαφωνούμε. Κατ' αρχήν σε φιλικό κλίμα πριν τη συνέντευξη. Ευελπιστώ, όμως, ότι η Τουρκία θα αλλάξει στάση και θα ευθυγραμμιστεί με τις υπόλοιπες χώρες του κόσμου», σημειώνει ο υπουργός Εξωτερικών. Υπενθυμίζει ακόμη ότι χώρες όπως οι ΗΠΑ, αν και δεν έχουν επικυρώσει την UNCLOS, τη θεωρούν ως θεμελιώδη κανόνα όσον αφορά τα ζητήματα του Δικαίου της Θάλασσας.\nΟ υπουργός Εξωτερικών ξεκαθαρίζει ακόμη ότι θέση της Ελλάδας είναι ότι «πρέπει να οριοθετήσουμε την Αποκλειστική Οικονομική Ζώνη και κατ' επέκταση την υφαλοκρηπίδα με την Τουρκία τόσο στο Αιγαίο, όσο και στην Ανατολική Μεσόγειο, πάντα στη βάση του Διεθνούς Δικαίου. Αυτό είναι και το μοναδικό ζήτημα το οποίο συζητούμε στις Διερευνητικές Επαφές. Και προσβλέπουμε στην 63η συνάντηση, η οποία θα διεξαχθεί στην Τουρκία».\nΌσον αφορά το τουρκο-λιβυκό "μνημόνιο", τόσο κατά τις επαφές του με τους Λίβυους αξιωματούχους την περασμένη εβδομάδα, όσο και στην Άγκυρα, ο κ. Δένδιας υπογράμμισε την ξεκάθαρη θέση που έχει υιοθετήσει η Ευρωπαϊκή Ένωση, ήδη τον Δεκέμβριο του 2019. «Να το τονίσω: η θέση αυτή δεν είναι απλώς ελληνική. Είναι η συμφωνημένη θέση που στηρίζουν το σύνολο των 27. Το "μνημόνιο" είναι άκυρο, παράνομο και δεν μπορεί να παράξει έννομα αποτελέσματα», σημειώνει και υπενθυμίζει ότι ο πρόεδρος της Βουλής των Αντιπροσώπων της Λιβύης είπε ότι το εν λόγω "μνημόνιο" δεν πρόκειται να κυρωθεί από τη λιβυκή Βουλή.\nΕρωτηθείς για τις συζητήσεις για την ανανέωση της Συμφωνίας Αμοιβαίας Αμυντικής Συνεργασίας με τις ΗΠΑ, ο κ. Δένδιας αναφέρει ότι στόχος είναι να ολοκληρωθούν οι διαπραγματεύσεις το συντομότερο δυνατό, ιδανικά μέχρι το τέλος του καλοκαιριού. «Εφόσον οι επιδημιολογικές συνθήκες το επιτρέψουν, η υπογραφή της νέας συμφωνίας θα μπορούσε να συνδυαστεί με μία επίσκεψη του Αμερικανού ομολόγου μου κ. Μπλίνκεν στην Αθήνα», σημειώνει και προσθέτει πως αυτό έχει συζητηθεί με τον ΗΠΕΞ των ΗΠΑ.\n«Πέρα από τις τεχνικές λεπτομέρειες της ανανέωσης της συμφωνίας, η σημασία έγκειται στον στρατηγικό ρόλο που αποδίδουν πλέον οι ΗΠΑ στη χώρα μας. Και αυτός ξεπερνά κατά πολύ τα διάφορα ζητήματα, τα οποία θα περιέχονται στην ανανεωμένη συμφωνία», υπογραμμίζει.\n«Η ανανεωμένη συμφωνία θα πρέπει να αντικατοπτρίζει επίσης την ιδιαίτερα στενή σχέση που έχει αναπτυχθεί μεταξύ των δύο χωρών, ήδη από την εποχή της προηγούμενης Administration. Ο τρόπος που θα αποτυπωθεί η σχέση αυτή μένει να προσδιορισθεί», σημειώνει και τονίζει ότι έχουν ήδη αναπτυχθεί δίαυλοι άμεσης επικοινωνίας μεταξύ των δύο χωρών, αρχής γενομένης μεταξύ του Αμερικανού Προέδρου Τζο Μπάιντεν και του πρωθυπουργού Κυριάκου Μητσοτάκη.


Mousepad 4 years 6 months ago #1\n1) Διαφορά ανάμεσα Razer Goliathus Speed Edition VS Razer Goliathus Control Edition\n2) Πιο Mousepad προτείνετε ( Size:Mid ) ( Euros <=20 )\nMousepad 4 years 6 months ago #2\nΣτο speed είναι πιο σκληρή επιφάνεια και γλιστράει πιο εύκολα το ποντίκι, ενώ στο Control είναι πιο μαλακή και έχεις περισσότερο έλεγχο.\nΑν το mouse σου είναι πολύ ελαφρύ θα πρότεινα να δεις τα Speed, αλλά είναι θέμα γούστου. Προσωπικά προτιμώ το control για games και το speed για browsing.\nΌπως και να έχει δεν ξέρω αν τα Goliathus είναι πολύ καλή επιλογή. Ενώ δεν έχω κανένα πρόβλημα, δεν πιστεύω ότι δικαιολογείτε και η τιμή τους. (γενικά έχω αυτό το πρόβλημα με την razer\n) Επίσης θεωρώ πολύ χοντρό το Goliathus και δεν με τρελαίνει κάτι τέτοιο.\nΗ corsair και η logitech έχει επίσης καλά mouse pad αλλά και πάλι μου φαίνονται λιιιγο τσιμπημένα στην τιμή τους. Θα πρότεινα να κοιτάξεις σε steelseries και μερικά τις logitech (ειδικά τα speed, αν σου αρέσει αυτή η αίσθηση)\nEDIT: Θα πρότεινα το G440 της logitech αλλά είναι πολύ ακριβό (30 στο skroutz). Κοίτα κυρίως της steelseries.\nMousepad 4 years 6 months ago #3\nΘα ήθελα να μου πεις κάτι άλλο.Τα Steelseries QcK+ έχει διαφορά με το QcK (χωρις +).Αναλογα και το QcK+ heavy και το QcK Heavy?(Δεν μπορώ να τα δοκιμάσω σε κάποιο κατάστημα (μενω ηρακλειο κρητης) και δεν υπαρχουν πολλά NET εδώ )..\nMousepad 4 years 6 months ago #4\nΧμμμ δεν ξέρω, αλλά αφού είναι σχεδόν στην ίδια τιμή θα έλεγα να πας για το +\nMousepad 4 years 6 months ago #5\nTο απλό είναι 320x270mm ενώ το + πιο μεγάλο στα 450x400mm και ύψος 2mm.\nTo heavy είναι πιο χοντρό στα 6mm ύψος,με τα αντίστοιχα μεγέθη.\nΠροσωπικά έχω το QcK γύρω στα 6-7 χρόνια και είμαι απόλυτα ευχαριστημένος..


Καταδυόμενα υδρόβια πουλιά\nΤα βουτηχτάρια (Πυγοποδίδες) είναι καταδυόμενα υδρόβια πουλιά και ανήκουν όλα στην οικογένεια Podicipedidae (Grebes). Σε ολόκληρο τον πλανήτη συναντάμε 22 διαφορετικά είδη βουτηχτάρια σε έξι διαφορετικά γένη. Πρόκειται για πουλιά με εξαιρετικές κολυμβητικές και καταδυτικές ικανότητες. Τρέφονται με ψάρια, βατράχους, γυρίνους, οστρακόδερμα και υδρόβια έντομα που τα συλλαμβάνουν υποβρυχίως. Όλα τα βουτηχτάρια κατασκευάζουν πλωτές φωλιές ανάμεσα σε καλάμια και πυκνή υδρόβια βλάστηση. Οι νεοσσοί αμέσως μετά την εκκόλαψη μπορούν να κολυμπούν μαζί με τους γονείς τους. Τα βουτηχτάρια έχουν το συνήθειο να μεταφέρουν τα μικρά τους πάνω στην πλάτη τους τουλάχιστον για μία βδομάδα μετά την εκκόλαψή τους. Γεννούν από τέσσερα έως έξι αβγά αναλόγως του είδους. Συνήθως τα βουτηχτάρια γεννούν δύο φορές σε μια αναπαραγωγική περίοδο. Τα πουλιά αυτά κατά την αναπαραγωγική περίοδο έχουν ζωηρά χρώματα και όμορφες αποχρώσεις, με το αρσενικό να υπερτερεί σε ομορφιά κατά πολύ από το θηλυκό. Τα πουλιά αυτά τα συναντάμε τόσο σε αλμυρά νερά όσο και σε γλυκά, αν και προτιμούν περισσότερο τα γλυκά νερά. Είναι πολύ δύσκολο να φωτογραφίσεις αυτά τα πουλιά, καθώς είναι συνέχεια σε κίνηση και μπαινοβγαίνουν στο νερό αναζητώντας τροφή. Μπορεί να παραμείνουν κάτω από το νερό περισσότερο από 30 δευτερόλεπτα και να αναδυθούν από αυτό αρκετά μακριά από εκεί που έχουν βουτήξει. Εκτός από την εποχή της αποδημίας περνούν σχεδόν όλη τους τη ζωή στο νερό. Όταν είναι στην ξηρά, όπου σπάνια κάποιος θα τα δει, περπατούν πολύ αδέξια και με δυσκολία.\nΣτην Κύπρο συναντάμε τέσσερα είδη από αυτά τα πουλιά κυρίως τις περιόδους αποδημίας τους (άνοιξη και φθινόπωρο), καθώς πρόκειται για αποδημητικά πουλιά.\nΤα βουτηχτάρια τα οποία συναντάμε στην Κύπρο είναι:\nLittlegrebe – Tachybaptus ruficollis (Pallas, 1764) νεροβούτης, νανοβουτηχτάρι, ταχύβαπτος ο πυροτράχηλος.\nHorned grebe or Slavonian grebe – Podiceps auritus (Linnaeus, 1758) χειμωνοβουτηχτάρι, χειμωνοβούττης.\nBlack-necked Grebe – Podiceps nigricollis (Brehm, 1831) μαυροβουτηχτάρι.\nGreat crested grebe – Podiceps cristatus (Linnaeus, 1758) σκουφοβουτηχτάρι.\nΤο νανοβουτηχτάρι είναι το πιο κοινό από όλα τα βουτηχτάρια τα οποία συναντάμε στον τόπο μας και είναι το μικρότερο σε μέγεθος από όλα τα άλλα. Αναπαράγεται σε υγρότοπους, λίμνες, στάσιμα νερά ποταμών και φράγματα. Το νανοβουτηχτάρι είναι ένα μικρού μεγέθους βουτηχτάρι, έχοντας μήκος 23-29 εκατοστά. Έχει φτέρωμα γκρίζο με καστανοκόκκινο λαιμό και «μάγουλα», τα οποία είναι πιο μελαμψά κατά την αναπαραγωγική περίοδο. Το υπόλοιπο κεφάλι και το ράμφος είναι μαύρο. Το στόμα του έχει χρώμα ανοιχτοκίτρινο. Το νεαρό έχει καφέ μπεζ φτέρωμα στο σώμα, τον λαιμό και το πηγούνι, λευκό ουροπήγιο, μαύρη ράχη, σβέρκο και κορυφή κεφαλιού. Το ράμφος του είναι κιτρινωπό. Τρέφεται με έντομα, νύμφες εντόμων, μικρά ψάρια, βατράχους και γυρίνους. Γεννάει συνήθως δύο φορές τον χρόνο από τέσσερα έως έξι αβγά λευκού χρώματος. Όταν εγκαταλείπουν τη φωλιά για να τραφούν σκεπάζουν τα αβγά τους με υδροβιόχορτα για να τα προστατεύσουν από τους θηρευτές. Στην κατασκευή της φωλιάς συμμετέχουν και τα δύο φύλα.\nΤο χειμωνοβουτηχτάρι είναι μικρόσωμο πουλί και εξαιρετικά σπάνιο για την Κύπρο με μόνο τρεις αναφορές. Η τελευταία φορά που έχει καταγραφεί στην Κύπρο ήταν στις 17/11/2017 στη θαλάσσια περιοχή στα Κούκλια και αποτελεί την τρίτη αναφορά για την Κύπρο, ενώ η προηγούμενη δεύτερη αναφορά ήταν το 1958 και αποτέλεσε έκπληξη ανάμεσα στους παρατηρητές πτηνών, οι οποίοι έτρεξαν όλοι να το δουν και να το φωτογραφίσουν. Το πουλί έμεινε στην περιοχή αρκετές μέρες και έτσι έδωσε την ευκαιρία σε όσους ήθελαν να το δουν να το πράξουν. Το χειμωνοβουτηχτάρι βρίσκεται στην IUCN Red List of Threatened Species. Δεν αναπαράγεται στον τόπο μας. Αναπαράγεται στην Ισλανδία, Σκωτία, Γροιλανδία και Νορβηγία.\nΤο μαυροβουτηχτάρι δεν είναι πολύ κοινό για τον τόπο μας. Πρόκειται για μικρόσωμο πουλί με εντυπωσιακά κατακόκκινα μάτια που μοιάζουν με εξωγήινους. Δεν αναπαράγεται στον τόπο μας. Τόποι αναπαραγωγής του είναι οι λίμνες με γλυκό νερό στην Ευρώπη, Ασία, Αφρική και Αμερική.\nΕίναι πουλί μεσαίου μεγέθους αλλά είναι το πιο μεγάλο σε μέγεθος από όλα τα άλλα είδη που επισκέπτονται τον τόπο μας, αλλά και τον ευρωπαϊκό χώρο. Δεν είναι πολύ κοινό για τον τόπο μας. Εκτός από το εντυπωσιακό αναπαραγωγικό του φτέρωμα, το σκουφοβουτηχτάρι φημίζεται και για το εντυπωσιακό τελετουργικό, όταν ερωτοτροπούν στην επιφάνεια του νερού. Το σκουφοβουτηχτάρι τρέφεται κυρίως με ψάρια, καθώς και έντομα που τα συλλαμβάνουν στον αέρα, καρκινοειδή όπως καραβίδες, γαρίδες, μαλάκια και περιστασιακά αμφίβια και τις προνύμφες τους. Η κατανάλωση ασπόνδυλων είναι υψηλότερη κατά τη διάρκεια της περιόδου αναπαραγωγής. Τα ψάρια αλιεύονται με καταδύσεις και, είναι κυρίως επιφανειακά είδη τα οποία φτάνουν κατά μέσο όρο 10 έως 15 εκατοστά σε μήκος, αλλά το μέγιστο μέγεθος μπορεί να φθάσει τα 25 εκατοστά. Τα νεαρά πουλιά στην αρχή τρέφονται με έντομα. Πολύ σπάνια αναπαράγεται και στον τόπο μας. Εντυπωσιακό ήταν το γεγονός ότι φέτος μετά την απίστευτη πολυομβρία που είχαμε και με τις λίμνες και τα φράγματα σχεδόν υπερπλήρη, τα σκουφοβουτηχτάρια μας έκαναν την τιμή να αναπαραχθούν ξανά στον τόπο μας μετά την τελευταία φορά η οποία ήταν το 1985. Συγκεκριμένα ένα ζευγάρι παρατηρήθηκε στο φράγμα Κουκλιών Αμμοχώστου αυτό τον μήνα με δύο νεοσσούς, ενώ στο φράγμα της Άχνας παρατηρήθηκαν τρία ζευγάρια με συνολικά επτά νεοσσούς. Γεννούν τρία έως έξι αβγά τα οποία επωάζουν με βάρδιες και οι δύο γονείς. Η επώαση διαρκεί 25-29 μέρες. Σήμερα, ο μεγαλύτερος όγκος των αναπαραγωγικών πληθυσμών βρίσκεται στην ευρωπαϊκή Ρωσία, ενώ ακολουθούν η Φινλανδία, η Λιθουανία, η Πολωνία, η Ρουμανία, η Σουηδία και η Ουκρανία.\nΤα είδη αυτά σε παγκόσμιο επίπεδο κινδυνεύουν από παράνομο και νόμιμο κυνήγι, δίχτυα ψαράδων σε μεγάλες λίμνες, παράκτιες πετρελαιοκηλίδες και από τη γρίπη των πτηνών, καθώς τα είδη αυτά είναι ευαίσθητα σε αυτόν τον ιόν. Τα βουτηχτάρια όταν τα πλησιάσεις δεν απομακρύνονται πετώντας όπως άλλα πουλιά, αλλά καταδύονται.